JayJayThrowThrow/commonwealth-wiki-mix huggingface dataset:
ਪ੍ਰੋਮੀਥੀਅਸ (2012 ਫ਼ਿਲਮ)

ਪ੍ਰੋਮੀਥੀਅਸ ( ) ਬਣੀ ਅਮਰੀਕੀ ਕਾਲਪਨਿਕ ਵਿਗਿਆਨ ਉੱਤੇ ਆਧਾਰਿਤ ਫ਼ਿਲਮ ਹੈ ਜਿਸਦਾ ਨਿਰਦੇਸ਼ਨ ਰਿਡਲੇ ਸਕਾਟ ਦੁਆਰਾ ਅਤੇ ਲਿਖਣ ਕਾਰਜ ਜਾਨ ਸਪੈਹੇਟਸ ਅਤੇ ਡੇਮਨ ਲਿੰਡੇਲਆਫ ਦੁਆਰਾ ਕੀਤਾ ਗਿਆ ਹੈ। ਫ਼ਿਲਮ ਵਿੱਚ ਨੂਮੀ ਰਪੇਸ, ਮਾਇਕਲ ਫਾਸਬੇਂਡਰ, ਗਾਂ ਪਿਅਰਸ, ਏਲਦਾਰਿਸ ਏਲਬਾ, ਲੋਗਨ - ਮਾਰਸ਼ਲ ਗਰੀਨ ਅਤੇ ਚਾਰਲੀਜ ਥੇਰਾਨ ਮੁੱਖ ਭੂਮਿਕਾਵਾਂ ਵਿੱਚ ਹਨ। ਫ਼ਿਲਮ ਦੀ ਕਹਾਣੀ 21ਵੀਂ ਸਦੀ ਦੇ ਅੰਤਮ ਦਹਾਕਿਆਂ ਵਿੱਚ ਬਣੇ ਇੱਕ ਆਕਾਸ਼ ਯਾਨ ਪ੍ਰੋਮੀਥੀਅਸ ਦੇ ਉਨ੍ਹਾਂ ਖੋਜੀ ਦਲਾਂ ਬਾਰੇ ਹੈ ਜਿਨ੍ਹਾਂ ਨੇ ਧਰਤੀ ਉੱਤੇ ਮਿਲੇ ਪ੍ਰਾਚੀਨ ਸਭਿਆਤਾਵਾਂ ਦੇ ਆਧਾਰ ਇੱਕ ਸਟਾਰ-ਮੈਪ (ਨਛੱਤਰਾਂ ਦਾ ਨਕਸ਼ਾ) ਲਭ ਲਿਆ ਹੈ। ਮਨੁੱਖਤਾ ਦੇ ਉਗਣਸਥਾਨ ਦੀ ਖੋਜ ਵਿੱਚ ਇਹ ਦਲ ਇੱਕ ਦੂਰ ਦੇ ਗ੍ਰਹਿ ਵਿੱਚ ਉਤਰਦਾ ਹੈ ਅਤੇ ਛੇਤੀ ਹੀ ਉਨ੍ਹਾਂ ਸਭ ਦਾ ਸਾਹਮਣਾ ਮਨੁੱਖ ਜਾਤੀ ਦੇ ਵਿਨਾਸ਼ ਵਰਗੀ ਪਰਿਸਥਿਤੀ ਰਾਹੀਂ ਹੁੰਦਾ ਹੈ।

ਫ਼ਿਲਮ ਦਾ ਨਿਰਮਾਣ ਸੰਨ 2000 ਤੋਂ ਪਹਿਲਾਂ ਹੀ ਹੀ ਏਲਿਅਨ ਫਰੈਂਚਾਇਜੀ ਦੀ ਪੰਜਵੀਂ ਕਿਸਤ ਵਜੋਂ ਸ਼ੁਰੂ ਹੋ ਚੁੱਕਿਆ ਸੀ। ਸਕਾਟ ਅਤੇ ਨਿਰਦੇਸ਼ਕ ਜੇਮਸ ਕੈਮਰੂਨ ਇਸ ਵਿਚਾਰ ਨੂੰ ਜੁੱਟ ਚੁੱਕੇ ਸਨ ਕਿ ਉਹ ਇਸਨੂੰ ਸਕਾਟ ਦੀ 1979 ਦੀ ਰਿਲੀਜ ਹਾੱਰਰ ਵਿਗਿਆਨ-ਫੰਤਾਸੀ ਆਧਾਰਿਤ ਫ਼ਿਲਮ ਏਲਿਅਨ ਦੀ ਬਤੋਰ ਪ੍ਰਿਕਵਿਲ ਪੇਸ਼ ਕਰਨਗੇ। ਲੇਕਿਨ 2003 ਵਿੱਚ, ਏਲਿਅਨ ਵਰਸੇਜ ਪ੍ਰੀਡੇਟਰ ਦੇ ਨਿਰਮਾਣ ਨੂੰ ਪ੍ਰਮੁੱਖਤਾ ਮਿਲਣ ਦੇ ਬਾਅਦ, ਸਾਲ 2009 ਵਿੱਚ ਸਕਾਟ ਨੇ ਦੁਬਾਰਾ ਇਸ ਬੰਦ ਪਏ ਪ੍ਰੋਜੈਕਟ ਲਈ ਰੁਚੀ ਸਾਫ਼ ਕੀਤੀ। ਜਾਨ ਸਪੈਹੇਟਸ ਨੇ ਫ਼ਿਲਮ ਏਲਿਅਨ ਦੀਆਂ ਤਮਾਮ ਘਟਨਾਵਾਂ ਨੂੰ ਧਿਆਨ ਦਿੰਦੇ ਹੋਏ ਇਸਦੀ ਪਟਕਥਾ ਲਿਖੀ, ਲੇਕਿਨ ਸਕਾਟ ਆਪਣੀਆਂ ਹੀ ਚੁਨਿੰਦਾ ਨਿਰਦੇਸ਼ਤ ਫ਼ਿਲਮਾਂ ਉੱਤੇ ਦੁਬਾਰਾ ਕੰਮ ਨਹੀਂ ਕਰਨਾ ਚਾਹੁੰਦਾ ਸੀ। 2010 ਦੇ ਅਖੀਰ ਵਿੱਚ, ਲਿੰਡੇਲ ਦੇ ਪ੍ਰੋਜੈਕਟ ਨਾਲ ਜੁੜਣ ਉੱਤੇ ਉਨ੍ਹਾਂ ਨੇ ਸਪੈਹਟਸ ਦੀ ਪਟਕਥਾ ਉੱਤੇ ਪੁਨਰਲੇਖਨ ਕੀਤਾ। ਉਸ ਦੇ ਅਤੇ ਸਕਾਟ ਦੁਆਰਾ ਵਿਕਸਿਤ ਕਹਾਣੀ ਦਾ ਇਹੀ ਲਕਸ਼ ਸੀ ਕਿ ਇਹ ਫ਼ਿਲਮ ਏਲਿਅਨ ਤੋਂ ਪਹਿਲਾਂ ਘਟਿਤ ਤਾਂ ਹੋਵੇ ਪਰ ਪ੍ਰਤੱਖ ਤੌਰ ਤੇ ਉਸ ਫਰੇਂਚਾਇਜੀ ਨਾਲ ਸਬੰਧਤ ਨਾ ਹੋਵੇ। ਸਕਾਟ ਦੇ ਮੁਤਾਬਕ, ਹਾਂਲਾਕਿ ਇਸ ਫ਼ਿਲਮ ਨਾਲ ਉਹ ਉਨ੍ਹਾਂ ਏਲਿਅਨਾਂ ਦੇ ਡੀਐਨਏ ਦੀ, ਇੱਕ ਤਰ੍ਹਾਂ ਦੀ ਸ਼ੁਰੂਆਤ ਭਰ ਹੀ ਕਹਿ ਸਕਦੇ ਹਨ, ਜਿਨ੍ਹਾਂ ਨੂੰ ਪ੍ਰੋਮੀਥੀਅਸ ਉਨ੍ਹਾਂ ਨਾਲ ਜੁੜੀਆਂ ਮਿਥਕਾਂ ਅਤੇ ਖੁਲਾਸਿਆਂ ਨੂੰ ਖੋਜਦੀ ਹੈ।

ਪ੍ਰੋਮੀਥੀਅਸ ਨੇ ਆਪਣੀ ਨਿਰਮਾਣ ਪਰਿਕਿਰਿਆ ਅਪ੍ਰੈਲ 2010 ਤੋਂ ਸ਼ੁਰੂ ਕੀਤੀ, ਜਿਨ੍ਹਾਂ ਵਿੱਚ ਉਨ੍ਹਾਂ ਪ੍ਰਾਣੀਆਂ ਅਤੇ ਤਕਨੀਕੀ ਡਿਜਾਇਨ੍ਹਾਂ ਤੇ ਵਿਆਪਕ ਤੌਰ ਤੇ ਕੰਮ ਕੀਤਾ ਗਿਆ ਜਿਵੇਂ ਫ਼ਿਲਮ ਦੀ ਮੰਗ ਸੀ। ਮੁੱਖ ਫ਼ਿਲਮਾਂਕਨ ਦਾ ਕੰਮ ਮਾਰਚ 2011 ਤੋਂ ਸ਼ੁਰੂ ਹੋਇਆ, ਜਿਸਦਾ ਅਨੁਮਾਨਿਤ ਬਜਟ ਅਮਰੀਕੀ 120–130 ਕਰੋੜ ਡਾਲਰ ਤੱਕ ਰੱਖਿਆ ਗਿਆ। ਇਸ ਪੂਰੇ ਪ੍ਰੋਜੈਕਟ ਵਿੱਚ 3ਡੀ ਕੈਮਰੀਆਂ ਨਾਲ ਕਰੀਬ-ਕਰੀਬ ਸਾਰੇ ਪ੍ਰੈਕਟੀਕਲ ਸੈਟਾਂ ਅਤੇ ਲੋਕੇਸ਼ਨਾਂ ਜਿਵੇਂ ਇੰਗਲੈਂਡ, ਆਈਸਲੈਂਡ ਅਤੇ ਸਕਾਟਲੈਂਡ ਉੱਤੇ ਸ਼ੁਟਿੰਗ ਕੀਤੀ ਗਈ ਹੈ।
ਹਵਾਲੇ

ਸ਼੍ਰੇਣੀ:ਅੰਗਰੇਜ਼ੀ ਫ਼ਿਲਮਾਂ
ਪ੍ਰੋਮੀਥੀਅਸ (1998 ਫਿਲਮ)

ਪ੍ਰੋਮੀਥੀਅਸ ਅੰਗਰੇਜ਼ ਕਵੀ ਅਤੇ ਨਾਟਕਕਾਰ ਟੋਨੀ ਹੈਰੀਸਨ ਦੀ 1998 ਦੀ ਫਿਲਮ-ਪੋਇਮ ਹੈ, ਜਿਸ ਵਿੱਚ ਵਾਲਟਰ ਸਪੈਰੋ ਨੇ ਪ੍ਰੋਮੀਥੀਅਸ ਦੀ ਭੂਮਿਕਾ ਨਿਭਾਈ ਹੈ। ਇਸ ਵਿੱਚ ਪੂਰਬੀ ਯੂਰਪ ਵਿੱਚ ਸੋਸ਼ਲਿਜ਼ਮ ਦੇ ਢਹਿਢੇਰੀ ਹੋਣ ਦੇ ਆਮ ਵਰਤਾਰੇ ਦੇ ਸੰਦਰਭ ਵਿੱਚ ਪ੍ਰੋਮੀਥੀਅਸ ਦੀ ਮਿਥ ਨੂੰ ਮਜਦੂਰ ਜਮਾਤ ਦੇ ਸੰਘਰਸ਼ਾਂ ਲਈ ਅਤੇ ਰਾਜਨੀਤਕ ਟਕਰਾਵਾਂ ਤੇ ਬੇਲਗਾਮ ਉਦਯੋਗੀਕਰਨ ਦੁਆਰਾ ਕੀਤੀ ਤਬਾਹੀ ਦੇ ਰੂਪਕ ਵਜੋਂ ਵਰਤਦਿਆਂ ਇੰਗਲੈਂਡ ਦੀ ਮਜਦੂਰ ਜਮਾਤ ਦੇ ਪਤਨ ਨਾਲ ਜੁੜੇ ਸਮਾਜੀ ਅਤੇ ਰਾਜਨੀਤਕ ਮੁੱਦਿਆਂ ਦੀ ਘੋਖ ਕੀਤੀ ਗਈ ਹੈ।
ਹਵਾਲੇ

ਸ਼੍ਰੇਣੀ:ਬਰਤਾਨਵੀ ਫ਼ਿਲਮਾਂ
ਏ ਪੈਸੇਜ ਟੂ ਇੰਡੀਆ

ਏ ਪੈਸੇਜ ਟੂ ਇੰਡੀਆ (A Passage to India) (1924) ਬ੍ਰਿਟਿਸ਼ ਰਾਜ ਅਤੇ 1920ਵਿਆਂ ਵਿੱਚ ਭਾਰਤੀ ਅਜ਼ਾਦੀ ਅੰਦੋਲਨ ਦੀ ਪਿੱਠਭੂਮੀ ਵਿੱਚ ਅੰਗਰੇਜ਼ੀ ਲੇਖਕ ਈ ਐਮ ਫੋਰਸਟਰ ਦਾ ਲਿਖਿਆ ਇੱਕ ਨਾਵਲ ਹੈ। ਇਹ ਆਧੁਨਿਕ ਲਾਇਬ੍ਰੇਰੀ ਦੁਆਰਾ ਅੰਗਰੇਜ਼ੀ ਸਾਹਿਤ ਦੀਆਂ 100 ਮਹਾਨ ਰਚਨਾਵਾਂ ਵਿੱਚੋਂ ਇੱਕ ਦੇ ਰੂਪ ਵਿੱਚ ਚੁਣਿਆ ਗਿਆ ਹੈ ਅਤੇ ਇਸਨੇ ਗਲਪ ਲਈ 1924 ਜੇਮਸ ਟੈਟ ਬਲੈਕ ਮੇਮੋਰੀਅਲ ਇਨਾਮ ਜਿੱਤਿਆ ਸੀ। ਟਾਈਮ ਪਤ੍ਰਿਕਾ ਨੇ 1923 ਤੋਂ 2005 ਤੱਕ ਅੰਗਰੇਜ਼ੀ ਭਾਸ਼ਾ ਦੇ 100 ਸਭ ਤੋਂ ਉੱਤਮ ਨਾਵਲਾਂ ਦੀ ਆਪਣੀ ਸੂਚੀ ਵਿੱਚ ਸ਼ਾਮਿਲ ਕੀਤਾ ਸੀ। ਨਾਵਲ ਭਾਰਤ ਵਿੱਚ ਫੋਰਸਟਰ ਦੇ ਅਨੁਭਵਾਂ ਉੱਤੇ ਆਧਾਰਿਤ ਹੈ। ਈ ਐਮ ਨੇ ਫੋਰਸਟਰ ਨੇ ਘਾਹ ਦੀਆਂ ਪੱਤੀਆਂ ਵਿੱਚ ਇਸ ਹੀ ਨਾਮ ਦੀ ਵਾਲਟ ਵਿਟਮੈਨ ਦੀ ਇੱਕ ਕਵਿਤਾ ਤੋਂ ਇਸ ਕਿਤਾਬ ਦਾ ਸਿਰਲੇਖ ਉਧਾਰ ਲਿਆ।
ਹਵਾਲੇ

ਸ਼੍ਰੇਣੀ:ਅੰਗਰੇਜ਼ੀ ਨਾਵਲ
ਪ੍ਰੋਮੀਥੀਅਸ ਅਨਬਾਊਂਡ (ਨਾਟਕ)

ਪ੍ਰੋਮੀਥੀਅਸ ਅਨਬਾਊਂਡ ਸ਼ੈਲੇ ਦਾ ਚਾਰ ਐਕਟੀ ਪ੍ਰਗੀਤਕ ਡਰਾਮਾ ਹੈ ਅਤੇ ਇਹ ਪਹਿਲੀ ਵਾਰ 1820 ਵਿੱਚ ਪ੍ਰਕਾਸ਼ਿਤ ਹੋਇਆ ਸੀ। ਯੂਨਾਨੀ ਮਿਥਹਾਸਕ ਪਾਤਰ, ਪ੍ਰੋਮੀਥੀਅਸ ਨੂੰ ਜਿਉਸ ਦੁਆਰਾ ਦਿੱਤੇ ਤਸੀਹਿਆਂ ਸੰਬੰਧੀ ਇਹ ਨਾਟਕ ਪੁਰਾਤਨ ਨਾਟਕਕਾਰ ਐਸਕਲੀਅਸ ਦੀ ਕਲਾਸੀਕਲ ਤ੍ਰੈਲੜੀ ਪ੍ਰੋਮੇਥੇਈਆ ਤੋਂ ਪ੍ਰੇਰਨਾ ਲੈ ਕੇ ਲਿਖਿਆ ਗਿਆ ਹੈ। ਸ਼ੈਲੇ ਦਾ ਨਾਟਕ ਪ੍ਰੋਮੀਥੀਅਸ ਦੀ ਕੈਦ ਤੋਂ ਰਿਹਾਈ ਬਾਰੇ ਹੈ, ਪਰ ਐਸਕਲੀਅਸ ਵਾਲੇ ਵਰਜਨ ਦੇ ਉਲਟ, ਪ੍ਰੋਮੀਥੀਅਸ ਅਤੇ ਜੁਪੀਟਰ (ਜਿਉਸ) ਦੀ ਸੁਲਹ ਨਹੀਂ ਹੁੰਦੀ। ਸਗੋਂ, ਜੁਪੀਟਰ ਦਾ ਤਖਤਾ ਪਲਟ ਦਿੱਤਾ ਜਾਂਦਾ ਹੈ, ਜਿਸ ਨਾਲ ਪ੍ਰੋਮੀਥੀਅਸ ਦੀ ਰਿਹਾਈ ਹੁੰਦੀ ਹੈ।
ਸ਼ੈਲੇ ਦਾ ਨਾਟਕ ਕਲੋਜੈਟ ਡਰਾਮਾ ਹੈ, ਯਾਨੀ ਇਹ ਸਟੇਜ ਕਰਨ ਲਈ ਨਹੀਂ ਸੀ ਲਿਖਿਆ ਗਿਆ। ਰੋਮਾਂਟਿਕ ਕਵਿਤਾ ਦੀ ਰਵਾਇਤ ਅਨੁਸਾਰ ਸ਼ੈਲੇ ਨੇ ਇਹਦੀ ਰਚਨਾ ਕਲਪਨਾ ਲਈ ਕੀਤੀ। ਯਾਨੀ ਨਾਟਕ ਦੀ ਸਟੇਜ ਪਾਠਕਾਂ ਦੀਆਂ ਕਲਪਨਾਵਾਂ ਵਿੱਚ ਰਹੇਗੀ। ਐਪਰ, ਇਹ ਨਾਟਕ ਸਸਪੈਂਸ, ਰਹੱਸ ਅਤੇ ਹੋਰ ਨਾਟਕੀ ਪ੍ਰਭਾਵਾਂ ਨਾਲ ਭਰਪੂਰ ਹੈ। ਅਤੇ ਇਹ ਗੱਲਾਂ ਇਸਨੂੰ ਮੰਚਨ ਦੇ ਯੋਗ ਬਣਾਉਂਦੀਆਂ ਹਨ।
ਹਵਾਲੇ

ਸ਼੍ਰੇਣੀ:ਅੰਗਰੇਜ਼ੀ ਨਾਟਕ
ਕੁਲਵੰਤ ਸਿੰਘ ਵਿਰਕ

ਕੁਲਵੰਤ ਸਿੰਘ ਵਿਰਕ (20 ਮਈ 1921 – 24 ਦਸੰਬਰ 1987) ਇੱਕ ਪੰਜਾਬੀ ਕਹਾਣੀਕਾਰ ਸੀ। ਉਸ ਨੇ ਮੁੱਖ ਤੌਰ 'ਤੇ ਪੰਜਾਬੀ ਵਿੱਚ ਅਤੇ ਅੰਗਰੇਜ਼ੀ ਵਿੱਚ ਵੀ ਵੱਡੇ ਪੈਮਾਨੇ ਉੱਤੇ ਲਿਖਿਆ। ਵਿਰਕ ਨੂੰ 1968 ਵਿੱਚ ਕਹਾਣੀ ਸੰਗ੍ਰਹਿ ਨਵੇਂ ਲੋਕ ਲਈ ਸਾਹਿਤ ਅਕਾਦਮੀ ਇਨਾਮ ਨਾਲ ਸਨਮਾਨਿਤ ਕੀਤਾ ਗਿਆ।

ਉਸ ਦੀਆਂ ਕਹਾਣੀਆਂ ਦਾ ਰੂਸੀ ਅਤੇ ਜਾਪਾਨੀ ਸਹਿਤ ਕਈ ਹੋਰ ਭਾਸ਼ਾਵਾਂ ਵਿੱਚ ਅਨੁਵਾਦ ਕੀਤਾ ਗਿਆ। ਲਿਉ ਟਾਲਸਟਾਏ ਦੀ ਪੋਤੀ ਨਤਾਸ਼ਾ ਟਾਲਸਟਾਏ ਨੇ ਰੂਸੀ ਵਿੱਚ ਅਤੇ ਓਸਾਕਾ ਯੂਨੀਵਰਸਿਟੀ ਵਿੱਚ ਭਾਰਤੀ ਭਾਸ਼ਾਵਾਂ ਦੇ ਪ੍ਰੋਫੈਸਰ ਡਾ. ਤੋਮੀਓ ਮੀਜੋਕਾਮੀ ਦੁਆਰਾ ਜਾਪਾਨੀ ਵਿੱਚ ਅਨੁਵਾਦ ਕੀਤਾ ਗਿਆ।

ਕੁਲਵੰਤ ਸਿੰਘ ਵਿਰਕ ਦੇ ਪਿਤਾ ਸਰਦਾਰ ਆਸਾ ਸਿੰਘ ਵਿਰਕ ਅਤੇ ਮਾਤਾ ਸਰਦਾਰਨੀ ਈਸ਼ਰ ਕੌਰ (ਚੱਠਾ) ਸਨ। ਜਨਮ ਭੂਮੀ ਪਿੰਡ ਫੁੱਲਰਵਨ, ਜ਼ਿਲ੍ਹਾ ਸ਼ੇਖ਼ੂਪੁਰਾ (ਪਾਕਿਸਤਾਨ) ਹੈ। ਪਿੰਡ ਦੇ ਪ੍ਰਾਇਮਰੀ ਸਕੂਲ ਤੋਂ ਚਾਰ ਜਮਾਤਾਂ ਪਾਸ ਕੀਤੀਆਂ। ਫੇਰ ਨਨਕਾਣਾ ਸਾਹਿਬ ਦੇ ਖਾਲਸਾ ਹਾਈ ਸਕੂਲ ਚ ਪੜ੍ਹਨ ਚਲਾ ਗਿਆ। ਉਸ ਨੇ ਮੈਟ੍ਰਿਕ 1936 ਵਿੱਚ ਸ਼ੇਖ਼ੂਪੁਰਾ, ਬਰਤਾਨਵੀ ਪੰਜਾਬ (ਹੁਣ ਪਾਕਿਸਤਾਨੀ ਪੰਜਾਬ) ਅਤੇ ਬੀ.ਏ. 1940 ਵਿੱਚ ਐਫ਼.ਸੀ.ਕਾਲਜ, ਲਾਹੌਰ ਤੋਂ ਕੀਤੀ। ਅੰਗਰੇਜ਼ੀ ਦੀ ਐਮ.ਏ. 1942 ਵਿੱਚ ਖਾਲਸਾ ਕਾਲਜ, ਅੰਮ੍ਰਿਤਸਰ ਤੋਂ ਕੀਤੀ ਅਤੇ ਫਿਰ ਲਾਅ ਕਾਲਜ, ਲਾਹੌਰ ਤੋਂ ਐਲ.ਐਲ.ਬੀ. ਕਰਨ ਉਪਰੰਤ ਪਹਿਲਾਂ ਫ਼ੌਜੀ ਅਫ਼ਸਰ (1942-43), ਫਿਰ ਲਾਇਜ਼ਾਂ ਅਫ਼ਸਰ ਮੁੜ ਵਸਾਊ ਵਿਭਾਗ (1947-48), ਲੋਕ ਸੰਪਰਕ ਅਧਿਕਾਰੀ, ਮੁੜ ਵਸਾਊ ਵਿਭਾਗ, ਜਲੰਧਰ (1949-51), ਸੰਪਾਦਕ ਜਾਗ੍ਰਿਤੀ ਅਤੇ ਐਡਵਾਂਸ (ਅੰਗਰੇਜ਼ੀ) (1954-55); ਸਹਾਇਕ ਸੂਚਨਾ ਅਧਿਕਾਰੀ, ਜਲੰਧਰ (1956-64), ਸੂਚਨਾ ਅਧਿਕਾਰੀ, ਭਾਰਤ ਸਰਕਾਰ, ਦਿੱਲੀ ਅਤੇ ਚੰਡੀਗੜ (1964-70),ਅਤੇ ਜਾਇੰਟ ਡਾਇਰੈਕਟਰ ਪੰਜਾਬ ਖੇਤੀਬਾੜੀ ਯੂਨੀਵਰਸਿਟੀ, ਲੁਧਿਆਣਾ (1970 ਤੋਂ 1983) ਅਨੇਕ ਵਿਭਾਗਾਂ ਵਿੱਚ ਸੇਵਾ ਨਿਭਾਈ। ਇਸ ਦੌਰਾਨ ਡੈਪੂਟੇਸ਼ਨ ’ਤੇ ਪੰਜਾਬ ਦੇ ਮੁੱਖ ਮੰਤਰੀ ਸ੍ਰੀ ਪ੍ਰਕਾਸ਼ ਸਿੰਘ ਬਾਦਲ ਦਾ ਪ੍ਰੈੱਸ ਸਕੱਤਰ ਵੀ ਰਿਹਾ। 1949 ਵਿੱਚ ਡਾ. ਕਰਮ ਸਿੰਘ ਗਰੇਵਾਲ (ਹੱਡੀਆਂ ਦੇ ਮਾਹਰ, ਅੰਮ੍ਰਿਤਸਰ) ਦੀ ਲੜਕੀ ਹਰਬੰਸ ਕੌਰ ਨਾਲ ਵਿਆਹ ਹੋਇਆ ਅਤੇ ਦੋ ਲੜਕੇ ਅਤੇ ਤਿੰਨ ਲੜਕੀਆਂ ਸਣੇ ਪੰਜ ਬੱਚਿਆਂ ਦੇ ਬਾਪ ਬਣਿਆ।
ਕਹਾਣੀ ਸੰਗ੍ਰਹਿ

*ਛਾਹ ਵੇਲਾ (1950)
*ਧਰਤੀ ਤੇ ਆਕਾਸ਼ (1951)
*ਤੂੜੀ ਦੀ ਪੰਡ (1954)
*ਏਕਸ ਕੇ ਹਮ ਬਾਰਿਕ (1955)
*ਦੁੱਧ ਦਾ ਛੱਪੜ (1958)
*ਗੋਲ੍ਹਾਂ (1961)
*ਵਿਰਕ ਦੀਆ
ਪ੍ਰਸਿੱਧ ਕਹਾਣੀਆਂ

* ਧਰਤੀ ਹੇਠਲਾ ਬੌਲਦ
* ਸ਼ੇਰਨੀਆਂ
* ਖੱਬਲ
* ਰਸ ਭਰੀਆਂ
* ਛਾਹ ਵੇਲਾ
* ਤੂੜੀ ਦੀ ਪੰਡ
* ਦੁੱਧ ਦਾ ਛੱਪੜ
ਅਨੁਵਾਦ

* ਸ਼ਸਤਰਾਂ ਤੋਂ ਵਿਦਾਇਗੀ (ਅਰਨੈਸਟ ਹੈਮਿੰਗਵੇ)
ਵਿਰਕ ਬਾਰੇ ਕਿਤਾਬਾਂ

* ਕੁਲਵੰਤ ਸਿੰਘ ਵਿਰਕ ਦਾ ਕਹਾਣੀ ਸੰਸਾਰ:ਵਰਿਆਮ ਸਿੰਘ ਸੰਧੂ
* ਕਹਾਣੀਕਾਰ ਕੁਲਵੰਤ ਸਿੰਘ ਵਿਰਕ: ਡਾ. ਰਣਧੀਰ ਸਿੰਘ
* ਚੰਦ ਤੇ ਡਾ. ਬਿਕਰਮ ਸਿੰਘ ਘੁੰਮਣ
*ਕੁਲਵੰਤ ਸਿੰਘ ਵਿਰਕ ਇੱਕ ਅਧਿਐਨ: ਟੀ.ਆਰ. ਵਿਨੋਦ
ਇਨਾਮ

* ਭਾਸ਼ਾ ਵਿਭਾਗ ਪੰਜਾਬ (1959)
* ਸਾਹਿਤ ਅਕਾਦਮੀ ਇਨਾਮ (1968)
* ਭਾਸ਼ਾ ਵਿਭਾਗ ਪੰਜਾਬ ਵੱਲੋਂ, ਸ਼੍ਰੋਮਣੀ ਸਾਹਿਤਕਾਰ ਦੇ ਤੌਰ ’ਤੇ ਸਨਮਾਨ (1985)
ਵਿਰਾਸਤ

ਵਿਰਕ ਦੀਆਂ ਬਹੁਤ ਸਾਰੀਆਂ ਕਹਾਣੀਆਂ ਭਾਰਤੀ ਤੇ ਵਿਦੇਸ਼ੀ ਭਾਸ਼ਾਵਾਂ ਵਿੱਚ ਅਨੁਵਾਦ ਹੋਈਆਂ ਹਨ। ਧਰਤੀ ਹੇਠਲਾ ਬਲ੍ਹਦ ਦੇ ਨਾਂ ਹੇਠ ਇੱਕ ਪੁਸਤਕ ਰੂਸ ਵਿੱਚ ਪ੍ਰਕਾਸ਼ਤ ਹੋਈ। “ਧਰਤੀ ਹੇਠਲਾ ਬਲ੍ਹਦ”, “ਦੁੱਧ ਦਾ ਛੱਪੜ”, “ਖੱਬਲ” ਆਦਿ ਟੈਲੀਵਿਜ਼ਨ ਤੇ ਨਾਟਕ ਰੂਪ ਵਿੱਚ ਪੇਸ਼ ਕੀਤੀਆਂ ਗਈਆਂ।
ਹਵਾਲੇ
ਬਾਹਰੀ ਲਿੰਕ

* ਕੁਲਵੰਤ ਸਿੰਘ ਵਿਰਕ ਦੀਆਂ ਪੰਜਾਬੀ ਕਹਾਣੀਆਂ
*ਪੰਜਾਬੀਪੀਡੀਆ ਉੱਤੇ ਕੁਲਵੰਤ ਸਿੰਘ ਵਿਰਕ ਬਾਰੇ ਲੇਖ

ਸ਼੍ਰੇਣੀ:ਪੰਜਾਬੀ-ਭਾਸ਼ਾ ਲੇਖਕ
ਸ਼੍ਰੇਣੀ:ਪੰਜਾਬੀ ਕਹਾਣੀਕਾਰ
ਸ਼੍ਰੇਣੀ:ਸਾਹਿਤ ਅਕਾਦਮੀ ਇਨਾਮ ਜੇਤੂ
ਸ਼੍ਰੇਣੀ:ਜਨਮ 1921
ਸ਼੍ਰੇਣੀ:ਮੌਤ 1987
ਬੈਬਿਟ (ਨਾਵਲ)

ਬੈਬਿਟ , 1922 ਵਿੱਚ ਪਹਿਲੀ ਦਫਾ ਪ੍ਰਕਾਸ਼ਿਤ ਅਮਰੀਕੀ ਨਾਵਲਕਾਰ ਸਿਨਕਲੇਰ ਲੂਈਸ ਦਾ ਲਿਖਿਆ ਨਾਵਲ ਹੈ। ਇਹ ਮੁੱਖ ਤੌਰ 'ਤੇ, ਅਮਰੀਕੀ ਸੱਭਿਆਚਾਰ, ਸਮਾਜ,ਅਤੇ ਵਰਤੋਂ-ਵਿਹਾਰ ਉੱਤੇ ਵਿੰਗ ਹੈ। ਇਹ ਮਧ ਵਰਗੀ ਅਮਰੀਕੀ ਜੀਵਨ ਦੀ ਥੋਥ ਅਤੇ ਇਹਦੀ ਅਨੁਸਾਰਤਾ ਲਈ ਦਬਾਉ ਦੀ ਆਲੋਚਨਾ ਕਰਦਾ ਹੈ। ਤੁਰਤ ਬੈਸਟਸੈਲਰ ਅਤੇ ਚਰਚਾ ਦਾ ਕੇਂਦਰ ਬਣਿਆ, ਬੈਬਿਟ ਲੂਈਸ ਦਾ ਸਭ ਤੋਂ ਮਸ਼ਹੂਰ ਨਾਵਲ ਹੈ ਅਤੇ 1930 ਵਿੱਚ ਉਸਨੂੰ ਨੋਬਲ ਪੁਰਸਕਾਰ ਦੇਣ ਦੇ ਫੈਸਲੇ ਵਿੱਚ ਇਹਦਾ ਤਕੜਾ ਪ੍ਰਭਾਵ ਸੀ।

ਸ਼ਬਦ "ਬੈਬਿਟ" ਅੰਗਰੇਜੀ ਭਾਸ਼ਾ ਵਿੱਚ ਅਜਿਹੇ ਵਿਅਕਤੀ, ਖਾਸ ਕਰ ਬਿਜਨੈੱਸਮੈਨ ਵਜੋਂ ਪ੍ਰਚਲਿਤ ਹੋ ਗਿਆ ਜਿਹੜਾ ਅਚੇਤ ਹੀ ਭਾਰੂ ਮਧ ਵਰਗੀ ਮਿਆਰਾਂ ਦੇ ਅਨੁਸਾਰ ਹੋ ਜਾਂਦਾ ਹੈ।
ਹਵਾਲੇ

ਸ਼੍ਰੇਣੀ:ਅਮਰੀਕੀ ਨਾਵਲ
ਸ਼੍ਰੇਣੀ:ਅੰਗਰੇਜ਼ੀ ਨਾਵਲ
ਸਨਜ਼ (ਨਾਵਲ)

ਸਨਜ਼ ਪਰਲ ਐੱਸ. ਬੱਕ ਦੀ ਨਾਵਲ-ਤਿੱਕੜੀ ਵਿੱਚੋਂ ਦ ਗੁੱਡ ਅਰਥ ਤੋਂ ਬਾਅਦ ਦੂਜਾ ਨਾਵਲ ਹੈ ਅਤੇ ਉਸੇ ਕਹਾਣੀ ਨੂੰ ਅੱਗੇ ਤੋਰਦਾ ਹੈ। ਅਤੇ ਇਹ ਪਹਿਲੀ ਵਾਰ 1932 ਵਿੱਚ ਪ੍ਰਕਾਸ਼ਿਤ ਹੋਇਆ ਸੀ। ਇਸ ਵਿੱਚ ਵਾਂਗ ਲੰਗ ਦੇ ਤਿੰਨ ਪੁੱਤਰਾਂ ਦੀ ਕਹਾਣੀ ਹੈ ਕਿ ਉਹ ਆਪਣੇ ਪਿਤਾ ਦੀ ਮੌਤ ਤੋਂ ਬਾਅਦ ਉਸ ਦੀ ਜਾਗੀਰ ਨੂੰ ਕਿਵੇਂ ਨਜਿਠਦੇ ਹਨ। ਇਹ ਖਾਸ ਕਰ ਸਭ ਤੋਂ ਛੋਟੇ ਪੁੱਤਰ ਦੀ ਗੱਲ ਕਰਦਾ ਹੈ, ਜਿਹੜਾ ਦ ਗੁੱਡ ਅਰਥ ਵਿੱਚ ਜੰਗ ਵਿੱਚ ਚਲਾ ਗਿਆ ਸੀ ਅਤੇ ਬੜਾ ਅਭਿਲਾਸ਼ੀ ਜਰਨੈਲ ਹੈ।
ਹਵਾਲੇ

ਸ਼੍ਰੇਣੀ:ਅਮਰੀਕੀ ਨਾਵਲ
ਸ਼੍ਰੇਣੀ:ਅੰਗਰੇਜ਼ੀ ਨਾਵਲ
ਕਮਿਊਨਿਜ਼ਮ

ਕਮਿਊਨਿਜ਼ਮ, ਕਾਰਲ ਮਾਰਕਸ ਅਤੇ ਫਰੈਡਰਿਕ ਏਂਗਲਜ ਦੁਆਰਾ ਪ੍ਰਤੀਪਾਦਿਤ ਅਤੇ ਕਮਿਊਨਿਸਟ ਮੈਨੀਫੈਸਟੋ ਵਿੱਚ ਵਰਣਿਤ ਸਮਾਜਵਾਦ ਦੀ ਆਖਰੀ ਮੰਜਲ ਹੈ। ਕਮਿਊਨਿਜ਼ਮ, ਸਮਾਜਕ - ਰਾਜਨੀਤਕ ਦਰਸ਼ਨ ਦੇ ਅਨੁਸਾਰ ਇੱਕ ਅਜਿਹੀ ਵਿਚਾਰਧਾਰਾ ਦੇ ਰੂਪ ਵਿੱਚ ਵਰਣਿਤ ਹੈ, ਜਿਸ ਵਿੱਚ ਸੰਰਚਨਾਤਮਕ ਪੱਧਰ ਉੱਤੇ ਇੱਕ ਸਮਤਾਮੂਲਕ ਵਰਗਹੀਣ ਸਮਾਜ ਦੀ ਸਥਾਪਨਾ ਕੀਤੀ ਜਾਵੇਗੀ। ਇਤਿਹਾਸਕ ਅਤੇ ਆਰਥਕ ਹੈਜਮਨੀ ਦੇ ਪ੍ਰਤੀਮਾਨ ਭੰਨ ਕੇ ਉਤਪਾਦਨ ਦੇ ਸਾਧਨਾਂ ਉੱਤੇ ਸਮੁੱਚੇ ਸਮਾਜ ਦੀ ਮਾਲਕੀ ਹੋਵੇਗੀ। ਅਧਿਕਾਰ ਅਤੇ ਕਰਤੱਵ ਵਿੱਚ ਸਵੈ ਇੱਛਾ ਨਾਲ ਸਮੁਦਾਇਕ ਤਾਲਮੇਲ ਸਥਾਪਤ ਹੋਵੇਗਾ। ਆਜ਼ਾਦੀ ਅਤੇ ਸਮਾਨਤਾ ਦੇ ਸਮਾਜਕ ਰਾਜਨੀਤਕ ਆਦਰਸ਼ ਇੱਕ ਦੂਜੇ ਦੇ ਪੂਰਕ ਸਿੱਧ ਹੋਣਗੇ। ਇਨਸਾਫ਼ ਤੋਂ ਕੋਈ ਵੰਚਿਤ ਨਹੀਂ ਹੋਵੇਗਾ ਅਤੇ ਮਨੁੱਖਤਾ ਸਿਰਫ ਇੱਕ ਜਾਤੀ ਹੋਵੇਗੀ। ਮਿਹਨਤ ਦੀ ਸੰਸਕ੍ਰਿਤੀ ਸਭ ਤੋਂ ਉੱਤਮ ਅਤੇ ਤਕਨੀਕ ਦਾ ਪੱਧਰ ਸਰਬਉਚ ਹੋਵੇਗਾ। ਕਮਿਊਨਿਜ਼ਮ ਰਾਜਰਹਿਤ ਸਮਾਜ ਦਾ ਹਾਮੀ ਸਿਧਾਂਤ ਹੈ। ਉਹ ਸਮਾਜਿਕ ਵਿਵਸਥਾ ਜਿੱਥੇ ਰਾਜ ਦੀ ਲੋੜ ਖ਼ਤਮ ਹੋ ਜਾਂਦੀ ਹੈ। ਮੂਲ ਤੌਰ ਤੇ ਇਹ ਵਿਚਾਰ ਸਮਾਜਵਾਦ ਦੀ ਉੱਨਤ ਸਥਿਤੀ ਦਾ ਲਖਾਇਕ ਹੈ। ਜਿੱਥੇ ਸਮਾਜਵਾਦ ਵਿੱਚ ਹਰੇਕ ਤੋਂ ਉਸਦੀ ਸਮਰਥਾ ਅਨੁਸਾਰ, ਹਰੇਕ ਨੂੰ ਕੰਮ ਦੇ ਨਿਯਮ ਅਨੁਸਾਰ ਸੰਚਾਲਿਤ ਕੀਤਾ ਜਾਂਦਾ ਹੈ, ਉਥੇ ਹੀ ਕਮਿਊਨਿਜ਼ਮ ਵਿੱਚ ਹਰੇਕ ਤੋਂ ਸਮਰਥਾ ਅਨੁਸਾਰ, ਹਰੇਕ ਨੂੰ ਲੋੜ ਮੁਤਾਬਿਕ ਸਿਧਾਂਤ ਲਾਗੂ ਕੀਤਾ ਜਾਂਦਾ ਹੈ। ਕਮਿਊਨਿਜ਼ਮ ਨਿਜੀ ਜਾਇਦਾਦ ਦਾ ਮੁਕੰਮਲ ਨਿਖੇਧ ਕਰਦਾ ਹੈ।
ਹਵਾਲੇ

ਸ਼੍ਰੇਣੀ:ਮਾਰਕਸਵਾਦ
ਸ਼੍ਰੇਣੀ:ਕਮਿਊਨਿਜ਼ਮ
ਹਰੇਕ ਤੋਂ ਸਮਰਥਾ ਅਨੁਸਾਰ, ਹਰੇਕ ਨੂੰ ਲੋੜ ਮੁਤਾਬਿਕ

ਹਰੇਕ ਤੋਂ ਸਮਰਥਾ ਅਨੁਸਾਰ, ਹਰੇਕ ਨੂੰ ਲੋੜ ਮੁਤਾਬਿਕ (ਜਰਮਨ ਵਿੱਚ: "Jeder nach seinen Fähigkeiten, jedem nach seinen Bedürfnissen!"), ਕਾਰਲ ਮਾਰਕਸ ਦੁਆਰਾ 1875 ਵਿੱਚ ਆਪਣੇ ਕਿਤਾਬਚੇ ਗੋਥਾ ਪ੍ਰੋਗਰਾਮ ਤੇ ਇੱਕ ਆਲੋਚਕੀ ਨਜ਼ਰ ਵਿੱਚ ਪੇਸ਼ ਕੀਤਾ ਨਾਹਰਾ ਹੈ। ਮਾਰਕਸੀ ਦ੍ਰਿਸ਼ਟੀ ਤੋਂ ਇਹ ਗੱਲ ਸੰਭਵ ਹੈ ਕਿਉਂਕਿ ਵਿਕਸਿਤ ਕਮਿਊਨਿਸਟਸਮਾਜ ਵੱਡੀ ਬਹੁਤਾਤ ਵਿੱਚ ਵਸਤਾਂ ਅਤੇ ਸੇਵਾਵਾਂ ਪੈਦਾ ਕਰੇਗਾ; ਯਾਨੀ, ਵਿਗਿਆਨਿਕ ਸਮਾਜਵਾਦ ਦੇ ਸੰਪੂਰਨ ਵਿਕਾਸ ਅਤੇ ਬੇਲਗਾਮ ਉਤਪਾਦਕ ਸ਼ਕਤੀਆਂ ਨਾਲ, ਹਰੇਕ ਦੀਆਂ ਲੋੜਾਂ ਦੀ ਪੂਰਤੀ ਲਈ ਲੋੜੀਂਦੀਆਂ ਵਸਤਾਂ ਅਤੇ ਸੇਵਾਵਾਂ ਬਥੇਰੀਆਂ ਹੋਣਗੀਆਂ।
ਇਸ ਵਾਕ ਦੀ ਉਤਪਤੀ

ਮਾਰਕਸ ਦੇ 'ਗੋਥਾ ਪ੍ਰੋਗਰਾਮ ਤੇ ਇੱਕ ਆਲੋਚਕੀ ਨਜ਼ਰ' ਇਸ ਨਾਹਰੇ ਵਾਲਾ ਵਿੱਚ ਪੂਰਾ ਪੈਰ੍ਹਾ ਇਸ ਤਰ੍ਹਾਂ ਹੈ:
:ਕਮਿਊਨਿਸਟ ਸਮਾਜ ਦੇ ਉਚੇਰੇ ਦੌਰ ਵਿੱਚ, ਜਦੋਂ ਆਦਮੀ ਨੂੰ ਕਿਰਤ ਦੀ ਵੰਡ ਦੇ ਸ਼ਕੰਜੇ ਵਿੱਚ ਕੱਸਣਾ ਖ਼ਤਮ ਹੋ ਜਾਵੇਗਾ, ਜਦੋਂ ਕਿਰਤ ਵੰਡ ਦੇ ਨਾਲ ਨਾਲ ਜਿਹਨੀ ਅਤੇ ਜਿਸਮਾਨੀ ਕਿਰਤ ਦੀ ਲਾਗ ਡਾਂਟ ਜਾਂਦੀ ਰਹੇਗੀ, ਜਦੋਂ ਕਿਰਤ ਸਿਰਫ ਜਿੰਦਗੀ ਬਚਾਈ ਰੱਖਣ ਦਾ ਜਰੀਆ ਨਾ ਰਹਿ ਜਾਵੇਗੀ, ਬਲਕਿ ਜਿੰਦਗੀ ਦਾ ਪਹਿਲਾ ਤਕਾਜਾ ਬਣ ਚੁੱਕੀ ਹੋਵੇਗੀ, ਜਦੋਂ ਵਿਅਕਤੀ ਦੀ ਹਰ ਪਹਿਲੂ, ਹਰ ਪੱਖ ਤੋਂ ਤਰਕੀ ਦੇ ਨਾਲ ਨਾਲ ਪੈਦਾਵਾਰੀ ਤਾਕਤਾਂ ਵੀ ਬਹੁਤ ਤਰੱਕੀ ਕਰ ਚੁੱਕੀਆਂ ਹੋਣਗੀਆਂ ਅਤੇ ਸਮਾਜੀ ਦੌਲਤ ਦੇ ਸਾਰੇ ਨਦੀ ਨਾਲੇ ਮਿਲ ਕੇ ਇੱਕ ਭਰਪੂਰ ਧਾਰਾ ਬਣ ਚੁੱਕੇ ਹੋਣਗੇ, ਤਦ ਜਾ ਕੇ ਬੁਰਜਵਾ ਹੱਕ ਦੇ ਤੰਗ ਦਾਇਰੇ ਤੋਂ ਨਜਾਤ ਮਿਲੇਗੀ ਅਤੇ ਸਮਾਜ ਆਪਣੇ ਪ੍ਰਚਮ ਤੇ ਇਹ ਐਲਾਨ ਲਿਖ ਸਕੇਂਗਾ: ਹਰੇਕ ਸ਼ਖਸ ਤੋਂ ਉਸਦੀ ਸਮਰਥਾ ਅਨੁਸਾਰ, ਹਰੇਕ ਸ਼ਖਸ ਨੂੰ ਉਸਦੀ ਲੋੜ ਮੁਤਾਬਿਕ!
ਹਵਾਲੇ

ਸ਼੍ਰੇਣੀ:ਮਾਰਕਸਵਾਦ
ਸ਼੍ਰੇਣੀ:ਸਮਾਜਵਾਦ
ਸ਼੍ਰੇਣੀ:ਕਮਿਊਨਿਜ਼ਮ
ਕੀਪ ਕੂਲ (ਫ਼ਿਲਮ)

ਕੀਪ ਕੂਲ () ਜ਼ਾਂਗ ਜੀਮੂ ਦੀ ਨਿਰਦੇਸ਼ਿਤ ਕੀਤੀ ਸ਼ੂ ਪਿੰਗ ਦੇ ਲਿਖੇ ਨਾਵਲ ਈਵਨਿੰਗ ਪੇਪਰ ਨਿਊਜ਼ ਉੱਤੇ ਆਧਾਰਿਤ 1997 ਦੀ ਚੀਨੀ ਬਲੈਕ ਕਮੇਡੀ ਹੈ। ਇਹ 1990ਵਿਆਂ ਦੇ ਬੀਜਿੰਗ ਵਿੱਚ ਇੱਕ ਪ੍ਰੇਮ-ਰੱਤੇ ਪੁਸਤਕ ਵਿਕਰੇਤਾ ਦੀ ਕਹਾਣੀ ਹੈ। ਇਹ ਜ਼ਾਂਗ ਦੀਆਂ ਪਹਿਲੀਆਂ ਫਿਲਮਾਂ ਨਾਲੋਂ ਹੱਟਵੀਂ ਹੈ ਅਤੇ ਵਧੇਰੇ ਯਥਾਰਥਵਾਦੀ ਹੈ। ਇਸੇ ਰੌਂ ਵਿੱਚ ਉਸਨੇ ਹੈਪੀ ਟਾਈਮਜ (2000) ਅਤੇ ਨਾਟ ਵਨ ਲੈੱਸ (1999) ਫਿਲਮਾਂ ਬਣਾਈਆਂ। ਕੀਪ ਕੂਲl ਇਸ ਪੱਖੋਂ ਵੀ ਵਿਲਖਣ ਹੈ ਕਿ ਆਧੁਨਿਕ ਜੁੱਗ ਵਿੱਚ ਵਿਚਰਦੀ ਜ਼ਾਂਗ ਦੀ ਇਹ ਬੱਸ ਦੂਜੀ ਫਿਲਮ ਸੀ ਅਤੇ ਪਹਿਲੀ ਵਾਰ ਸੀ ਕਿ ਜ਼ਾਂਗ ਨੇ ਅਭਿਨੇਤਰੀ ਗੋਂਗ ਲੀ ਨੇ ਕੰਮ ਨਹੀਂ ਸੀ ਕੀਤਾ।
ਹਵਾਲੇ

ਸ਼੍ਰੇਣੀ:ਚੀਨੀ ਫ਼ਿਲਮਾਂ
ਦ ਓਲਡ ਮੈਨ ਐਂਡ ਦ ਸੀ (1999 ਫ਼ਿਲਮ)

ਦ ਓਲਡ ਮੈਨ ਐਂਡ ਦ ਸੀ (), ਅਮਰੀਕੀ ਨਾਵਲਕਾਰ ਅਰਨੈਸਟ ਹੈਮਿੰਗਵੇ ਦੇ ਲਿਖੇ ਇਸੇ ਨਾਮ ਦੇ ਛੋਟੇ ਨਾਵਲ ਉੱਤੇ ਅਧਾਰਿਤ 1999 ਵਿੱਚ ਬਣੀ ਪੇਂਟ ਆੱਨ ਗਲਾਸ ਐਨੀਮੇਟਿਡ ਛੋਟੀ ਫਿਲਮ ਹੈ, ਜਿਸਨੂੰ ਅਲੈਗਜ਼ੈਂਡਰ ਪੇਤਰੋਵ ਨੇ ਨਿਰਦੇਸ਼ਿਤ ਕੀਤਾ ਹੈ। ਇਸ ਫਿਲਮ ਨੇ ਐਨੀਮੇਟਿਡ ਛੋਟੀ ਫਿਲਮ ਲਈ ਅਕੈਡਮੀ ਅਵਾਰਡ ਸਮੇਤ ਅਨੇਕ ਇਨਾਮ ਹਾਸਲ ਕੀਤੇ।
ਕਥਾਨਕ

ਫਿਲਮ ਅਸਲੀ ਨਾਵਲ ਦੇ ਕਥਾਨਕ ਨੂੰ ਲੈ ਕੇ ਚਲਦੀ ਹੈ, ਪਰ ਕਦੀ-ਕਦੀ ਵੱਖਰੇ ਨੁਕਤੇ ਤੇ ਜ਼ੋਰ ਦਿੱਤਾ ਜਾਂਦਾ ਹੈ। ਇਹ ਸੈਂਟਿਆਗੋ ਨਾਂ ਦੇ ਇੱਕ ਬੁੱਢੇ ਆਦਮੀ ਦੀ ਸੁਪਨ-ਲੜੀ ਨਾਲ ਸ਼ੁਰੂ ਹੁੰਦੀ ਹੈ, ਜੋ ਆਪਣੇ ਬਚਪਨ ਸਮੇਂ ਸਮੁੰਦਰੀ ਕੰਢੇ ਸਮੁੰਦਰੀ ਕੰਢੇ ਤੇ ਸਮੁੰਦਰੀ ਜਹਾਜ਼ਾਂ ਦੇ ਮਸਤੂਲਾਂ ਦੇ ਅਤੇ ਸ਼ੇਰ ਦੇ ਸੁਪਨੇ ਦੇਖਦਾ ਹੈ।

ਜਦੋਂ ਉਸਨੂੰ ਜਾਗ ਆਉਂਦੀ ਹੈ, ਤਾਂ ਸਾਨੂੰ ਇਹ ਪਤਾ ਲੱਗਦਾ ਹੈ ਕਿ ਬਿਨਾਂ ਕਿਸੇ ਮੱਛੀ ਨੂੰ ਫੜਨ ਦੇ ਉਸਦਾ 84 ਵਾਂ ਦਿਨ ਦੀ ਲੰਘ ਚੁੱਕਾ ਹੈ। ਉਹ ਜ਼ਾਹਰ ਤੌਰ ਤੇ ਏਨਾ ਬਦਕਿਸਮਤ ਹੈ ਕਿ ਉਸ ਦੇ ਸਿਖਾਂਦਰੂ ਮੁੰਡੂ, ਮਾਨੋਲਿਨ ਨੂੰ ਉਸ ਦੇ ਮਾਤਾ-ਪਿਤਾ ਦੁਆਰਾ ਬੁੱਢੇ ਨਾਲ ਜਾਣ ਤੋਂ ਮਨ੍ਹਾ ਕਰ ਦਿੰਦੇ ਹਨ ਅਤੇ ਵਧੇਰੇ ਕਾਮਯਾਬ ਮਛੇਰੇਿਆਂ ਨਾਲ ਮੱਛੀਆਂ ਫੜਨ ਜਾਣ ਲਈ ਕਹਿੰਦੇ ਹਨ। ਅਜੇ ਵੀ ਮੁੰਡੂ ਬੁਢੇ ਆਦਮੀ ਨੂੰ ਸਮਰਪਿਤ ਹੈ, ਅਤੇ ਉਹ ਸਵੇਰੇ ਸੈਂਟੀਆਗੋ ਦੀ ਝੁੱਗੀ ਵਿੱਚ ਉਸ ਨੂੰ ਮਿਲਣ ਜਾਂਦਾ ਹੈ। ਅਗਲੇ ਦਿਨ, ਸੂਰਜ ਚੜ੍ਹਨ ਤੋਂ ਪਹਿਲਾਂ, ਸੈਂਟੀਆਗੋ ਅਤੇ ਮਾਨੋਲਿਨ ਸਮੁੰਦਰੀ ਕੰਢੇ ਵੱਲ ਜਾਂਦੇ ਹਨ ਸੈਂਟੀਆਗੋ ਕਹਿੰਦਾ ਹੈ ਕਿ ਉਹ ਦੂਰ ਤੋਂ ਖਾੜੀ ਵਿੱਚ ਮੱਛੀਆਂ ਫੜਨ ਲਈ ਜਾਵੇਗਾ। ਮਾਨੋਲਿਨ ਨਾਲ ਜਾਣਾ ਚਾਹੁੰਦਾ ਹੈ, ਪਰ ਸੈਂਟੀਆਗੋ ਇਕੱਲੇ ਜਾਣ ਤੇ ਜ਼ੋਰ ਦਿੰਦਾ ਹੈ।
ਹਵਾਲੇ

ਸ਼੍ਰੇਣੀ:ਅਮਰੀਕੀ ਫ਼ਿਲਮਾਂ
ਲੇਵ ਵਿਗੋਤਸਕੀ

ਲੇਵ ਸੇਮਿਓਨੋਵਿੱਚ ਵਿਗੋਤਸਕੀ (17 ਨਵੰਬਰ 1896 – 11 ਜੂਨ 1934) ਰੂਸੀ ਮਨੋਵਿਗਿਆਨੀ ਸੀ ਜਿਸਨੇ ਸੱਭਿਆਚਾਰਕ-ਇਤਹਾਸਕ ਮਨੋਵਿਗਿਆਨ ਨਾਮ ਨਾਲ ਜਾਣੇ ਜਾਂਦੇ ਸਿਧਾਂਤ ਦੀ ਬੁਨਿਆਦ ਰੱਖੀ, ਅਤੇ ਉਹ ਵਿਗੋਤਸਕੀ ਸਰਕਲ ਦਾ ਆਗੂ ਸੀ।ਉਹ ਨੇੜਲੇ ਵਿਕਾਸ ਦੇ ਜ਼ੋਨ (ਜ਼ੈਡਪੀਡੀ) ਦੇ ਆਪਣੇ ਸੰਕਲਪ ਲਈ ਜਾਣਿਆ ਜਾਂਦਾ ਹੈ। ਇੱਕ ਵਿਦਿਆਰਥੀ (ਅਪ੍ਰੈਂਟਿਸ, ਨਵਾਂ ਕਰਮਚਾਰੀ, ਆਦਿ) ਆਪਣੇ ਆਪ ਵਿੱਚ ਕੀ ਕਰ ਸਕਦਾ ਹੈ, ਦੇ ਵਿਚਕਾਰ ਦੀ ਦੂਰੀ ਅਤੇ ਉਹ ਕਿਸੇ ਹੋਰ ਦੇ ਸਮਰਥਨ ਨਾਲ ਜੋ ਵਧੇਰੇ ਗਿਆਨਵਾਨ ਹੈ ਨੂੰ ਪ੍ਰਾਪਤ ਕਰ ਸਕਦਾ ਹੈ।ਵਿਗੋਤਸਕੀ ਦਾ ਮੁੱਖ ਕੰਮ ਵਿਕਾਸਮਈ ਮਨੋਵਿਗਿਆਨ ਵਿੱਚ ਸੀ, ਅਤੇ ਉਸਨੇ ਬੱਚਿਆਂ ਵਿੱਚ ਉਚੇਰੇ ਸੰਗਿਆਨ ਪ੍ਰਕਾਰਜਾਂ ਦੇ ਵਿਕਾਸ ਦੇ ਸਿਧਾਂਤ ਦੀ ਤਜਵੀਜ਼ ਦਿੱਤੀ ਜਿਸਦੇ ਅਨੁਸਾਰ ਤਰਕਸ਼ੀਲਤਾ ਦਾ ਜਨਮ ਅਤੇ ਵਿਕਾਸ ਸਮਾਜਿਕ ਵਾਤਾਵਰਨ ਵਿੱਚ ਵਿਵਹਾਰਕ ਸਰਗਰਮੀ ਦੌਰਾਨ ਹੁੰਦਾ ਹੈ।
ਜੀਵਨੀ

ਲੇਵ ਵਿਗੋਤਸਕੀ ਓਰਸ਼ਾ, ਬੇਲਾਰੂਸ (ਉਦੋਂ ਰੂਸੀ ਸਾਮਰਾਜ ਦਾ ਹਿੱਸਾ) ਦੇ ਸ਼ਹਿਰ ਦੇ ਇੱਕ ਗੈਰ-ਧਾਰਮਿਕ ਮੱਧ ਵਰਗ ਰੂਸੀ ਯਹੂਦੀ ਪਰਿਵਾਰ ਵਿੱਚ ਪੈਦਾ ਹੋਇਆ ਸੀ। ਉਸ ਦਾ ਪਿਤਾ ਇਕ ਸ਼ਾਹੂਕਾਰ ਸੀ। ਉਹ ਗੋਮੇਲ ਸ਼ਹਿਰ, ਬੇਲਾਰੂਸ ਵਿਚ ਵੱਡਾ ਹੋਇਆ, ਜਿੱਥੇ ਉਸਨੇ ਜਨਤਕ ਅਤੇ ਪ੍ਰਾਈਵੇਟ ਸਿੱਖਿਆ ਪ੍ਰਾਪਤ ਕੀਤੀ। 1913 ਵਿਚ ਵਿਗੋਤਸਕੀ ਨੇ ਮਾਸਕੋ ਅਤੇ ਸੇਂਟ ਪੀਟਰਜ਼ਬਰਗ ਯੂਨੀਵਰਸਿਟੀਆਂ ਵਿੱਚ ਤਿੰਨ ਫੀਸਦੀ ਯਹੂਦੀ ਵਿਦਿਆਰਥੀ ਕੋਟਾ ਪੂਰਾ ਕਰਨ ਲਈ " ਯਹੂਦੀ ਲਾਟਰੀ" ਰਾਹੀਂ ਮਾਸਕੋ ਸਟੇਟ ਯੂਨੀਵਰਸਿਟੀ ਵਿੱਚ ਦਾਖਲਾ ਲਿਆ।ਉਸ ਨੂੰ ਮਾਨਵ ਵਿੱਦਿਆ ਅਤੇ ਸਮਾਜਿਕ ਵਿਗਿਆਨ ਵਿੱਚ ਦਿਲਚਸਪੀ ਸੀ, ਪਰ ਉਸ ਦੇ ਮਾਪਿਆਂ ਦੇ ਜ਼ੋਰ ਦੇਣ ਤੇ ਉਸਨੇ ਮਾਸਕੋ ਯੂਨੀਵਰਸਿਟੀ ਵਿਚ ਮੈਡੀਕਲ ਸਕੂਲ ਵਿੱਚ ਦਾਖਲਾ ਲੈ ਲਿਆ। ਅਧਿਐਨ ਦੇ ਪਹਿਲੇ ਸਮੈਸਟਰ ਦੇ ਦੌਰਾਨ ਉਸਨੇ ਲਾਅ ਸਕੂਲ ਵਿੱਚ ਬਦਲੀ ਕਰਵਾ ਲਈ।ਉੱਥੇ ਉਸ ਨੇ ਕਾਨੂੰਨ ਦੀ ਪੜ੍ਹਾਈ ਕੀਤੀ ਅਤੇ ਨਾਲ ਹੀ ਉਸ ਨੇ ਪੂਰੀ ਤਰ੍ਹਾਂ ਅਧਿਕਾਰਿਤ, ਪਰ ਨਿੱਜੀ ਫੰਡ ਅਤੇ ਗੈਰ ਡਿਗਰੀ ਸ਼ਾਨੀਆਵਸਕੀ ਮਾਸਕੋ ਸਿਟੀ ਪੀਪਲਜ਼ ਯੂਨੀਵਰਸਿਟੀ" ਵਿਖੇ ਲੈਕਚਰ ਲਏ। ਉਸ ਦੀ ਮੁਢਲੀ ਰੁਚੀ ਕਲਾ ਵਿੱਚ ਸੀ ਅਤੇ ਉਸਨੇ ਆਪਣੇ ਸਮੇਂ ਦੇ ਰੂਪਵਾਦ ਵੱਲ ਆਕਰਸ਼ਤ ਹੋਣ ਕਰਕੇ ਸਾਹਿਤ ਆਲੋਚਕ ਬਣਨ ਦਾ ਮਨ ਬਣਾਇਆ ਹੋ ਸਕਦਾ ਹੈ।
ਵਿਗਿਆਨਕ ਵਿਰਾਸਤ ਦੀ ਸੰਖੇਪ ਜਾਣਕਾਰੀ

ਉਸਨੂੰ "ਨਵੇਂ ਮਨੋਵਿਗਿਆਨ" ਦੇ ਦਾਅਵੇ ਕਾਰਨ ਕਮਿਨਿਸਟ ਭਵਿੱਖ ਦੇ "ਸੁਪਰਮੈਨ ਦਾ ਵਿਗਿਆਨ" ਵਜੋਂ ਜਾਣਿਆ ਸੀ। ਵਿਯਗੋਟਸਕੀ ਦਾ ਮੁੱਖ ਕੰਮ ਵਿਕਾਸ ਮਨੋਵਿਗਿਆਨ ਸੀ।
ਹਵਾਲੇ

ਸ਼੍ਰੇਣੀ:ਰੂਸੀ ਮਨੋਵਿਗਿਆਨੀ
ਸ਼੍ਰੇਣੀ:ਸੋਵੀਅਤ ਮਨੋਵਿਗਿਆਨੀ
ਇੱਕ ਸੇਲਜਮੈਨ ਦੀ ਮੌਤ

ਇੱਕ ਸੇਲਜਮੈਨ ਦੀ ਮੌਤ (ਮੂਲ ਅੰਗਰੇਜ਼ੀ: Death of a Salesman। ਡੈੱਥ ਆਫ ਏ ਸੇਲਜਮੈਨ) ਅਮਰੀਕੀ ਨਾਟਕਕਾਰ ਆਰਥਰ ਮਿਲਰ ਦਾ 1949 ਵਿੱਚ ਲਿਖਿਆ ਨਾਟਕ ਹੈ। ਇਸਨੂੰ 1949 ਵਿੱਚ ਡਰਾਮੇ ਲਈ ਪੁਲਿਤਜ਼ਰ ਪ੍ਰਾਈਜ਼ ਅਤੇ ਸਰਬੋਤਮ ਨਾਟਕ ਲਈ ਟੋਨੀ ਅਵਾਰਡ ਮਿਲਿਆ। ਇਹਦਾ ਪ੍ਰੀਮੀਅਰ 10 ਫਰਵਰੀ 1949 ਨੂੰ ਬ੍ਰੌਡਵੇ ਥੀਏਟਰ, ਨਿਊਯਾਰਕ ਵਿੱਚ ਰੱਖਿਆ ਗਿਆ, ਅਤੇ ਇਹਦੇ 742 ਸ਼ੋ ਦਿਖਾਏ ਗਾਏ, ਅਤੇ ਬ੍ਰੌਡਵੇ ਵਿਖੇ ਚਾਰ ਵਾਰੀ ਇਹਦਾ ਮੁੜ ਮੰਚਨ ਹੋਇਆ, ਤਿੰਨ ਵਾਰ ਸਰਬੋਤਮ ਮੁੜ ਮੰਚਿਤ ਹੋਣ ਲਈ ਟੋਨੀ ਅਵਾਰਡ ਹਾਸਲ ਕੀਤਾ।
ਹਵਾਲੇ

ਸ਼੍ਰੇਣੀ:ਅਮਰੀਕੀ ਨਾਟਕ
ਕੋਂਸਸਤਾਂਤਿਨ ਸਤਾਨਿਸਲਾਵਸਕੀ

thumb|right|1896 ਵਿੱਚ ਰੂਸੀ ਐਕਟਰ ਅਤੇ ਰੰਗਕਰਮੀ ਸਤਾਨਿਸਲਾਵਸਕੀ ਉਥੈਲੋ ਦੀ ਭੂਮਿਕਾ ਵਿੱਚ
ਕੋਂਸਸਤਾਂਤਿਨ ਸੇਰਗੇਈਵਿਚ ਸਤਾਨਿਸਲਾਵਸਕੀ (; 7 ਅਗਸਤ 1938) ਇੱਕ ਰੂਸੀ ਥੀਏਟਰ ਡਾਇਰੈਕਟਰ, ਐਕਟਰ, ਥੀਏਟਰ ਸਿਧਾਂਤਕਾਰ ਸੀ। ਉਸਦੀ ਐਕਟਿੰਗ ਦੀ ਪ੍ਰਣਾਲੀ ਦਾ ਅੰਤਰਰਾਸ਼ਟਰੀ ਪਧਰ ਤੇ ਪ੍ਰਭਾਵ ਕਬੂਲਿਆ ਗਿਆ।

ਸਤਾਨਿਸਲਾਵਸਕੀ ਦਾ ਥਿਏਟਰ ਨਾਟਕ ਦੇ ਪਲਾਟ ਉਤੇ ਵਿਸ਼ੇਸ਼ ਜ਼ੋਰ ਦਿੰਦਾ ਸੀ ਅਤੇ ਸਮਾਜਿਕ ਵਰਤਾਰਿਆਂ ਨੂੰ ਪਿੱਠ ਭੂਮੀ ਬਣਾ ਕੇ ਪ੍ਰਤੀਨਿਧ ਪਾਤਰਾਂ ਦੇ ਮਨੋ-ਦਵੰਦਾਂ ਨੂੰ ਉਭਾਰਨ ਦੀ ਕੋਸ਼ਿਸ਼ ਕਰਦਾ ਸੀ। ਇਸਦੇ ਲਈ, ਸਤਾਨਿਸਲਾਵਸਕੀ ਦਾ ਕਹਿਣਾ ਸੀ ਕਿ ਅਭਿਨੇਤਾ ਨੂੰ ਪਾਤਰ ਨਾਲ ਖੁਦ ਨੂੰ ਪੂਰੀ ਤਰ੍ਹਾਂ ਇੱਕਮਿੱਕ ਕਰਨਾ ਚਾਹੀਦਾ ਹੈ।

ਸਤਾਨਿਸਲਾਵਸਕੀ ਉਹ ਥਿਏਟਰ ਨਿਰਮਾਣ ਨੂੰ ਬਹੁਤ ਗੰਭੀਰ ਕਾਰਜ ਸਮਝਦਾ ਸੀ ਜਿਸ ਲਈ ਸਮਰਪਣ, ਲਗਨ ਨਾਲ ਮਿਹਨਤ ਅਤੇ ਦਿਆਨਤਦਾਰੀ ਦੀ ਲੋੜ ਸੀ। ਆਪਣੀ ਪੂਰੀ ਜ਼ਿੰਦਗੀ ਦੌਰਾਨ, ਉਸ ਨੇ ਆਪਣੇ ਅਦਾਕਾਰੀ ਨੂੰ ਸਖ਼ਤ ਕਲਾਤਮਕ ਸਵੈ-ਵਿਸ਼ਲੇਸ਼ਣ ਅਤੇ ਮੁਲੰਕਣ ਦੇ ਅਧੀਨ ਰੱਖਿਆ।
ਜੀਵਨੀ

ਕੋਂਸਸਤਾਂਤਿਨ ਅਲੈਕਸੀਏਵ ਦਾ ਜਨਮ ਇੱਕ ਵੱਡੇ ਮਸ਼ਹੂਰ ਉਦਯੋਗਪਤੀਆਂ ਦੇ ਪਰਿਵਾਰ ਮਾਸਕੋ ਵਿੱਚ 5 ਜਨਵਰੀ 1863 ਨੂੰ ਹੋਇਆ ਸੀ (ਸਾਰੇ ਉਹ ਨੌ ਭੈਣ-ਭਰਾ ਸੀ) ਪਿਤਾ ਦਾ ਨਾਮ ਅਲੈਕਸੀਏਵ ਸੇਰਗੇਈ ਵਲਾਦੀਮੀਰੋਵਿਚ (1836-1893), ਮਾਤਾ ਦਾ ਏਲਿਜ਼ਬੇਤ ਵਾਸਿਲੀਏਵਨਾ (ਜਨਮ ਸਮੇਂ ਯਾਕੋਵਲੇਵਨਾ) (1841-1904) ਸੀ।
ਹਵਾਲੇ

ਸ਼੍ਰੇਣੀ:ਰੂਸੀ ਲੋਕ
ਬੈਟਲਸ਼ਿਪ ਪੋਤੇਮਕਿਨ

ਬੈਟਲਸ਼ਿਪ ਪੋਤੇਮਕਿਨ (, ), ਕਈ ਵਾਰ ਬੈਟਲਸ਼ਿਪ ਪੋਤਿਓਮਕਿਨ, 1925 ਦੀ ਮੂਕ ਫਿਲਮ ਹੈ ਜਿਸਦਾ ਡਾਇਰੈਕਟਰ ਸਰਗੇਈ ਆਈਜ਼ੇਂਸਤਾਈਨ ਅਤੇ ਇਸਦਾ ਨਿਰਮਾਣ ਮੋਸਫਿਲਮ ਨੇ ਕੀਤਾ ਹੈ। ਇਸ ਵਿੱਚ 1905 ਦੀ ਬਗਾਵਤ ਦਾ ਨਾਟਕੀ ਬਿਰਤਾਂਤ ਹੈ ਜਦੋਂ ਰੂਸੀ ਬੈਟਲਸ਼ਿਪ ਪੋਤੇਮਕਿਨ ਦੇ ਮਲਾਹਾਂ ਨੇ ਜਾਰਸ਼ਾਹੀ ਹਕੂਮਤ ਦੇ ਅਫਸਰਾਂ ਦੇ ਖਿਲਾਫ਼ ਬਗਾਵਤ ਕਰ ਦਿੱਤੀ ਸੀ।

ਬੈਟਲਸ਼ਿਪ ਪੋਤੇਮਕਿਨ ਨੂੰ ਅੱਜ ਤੱਕ ਦੀ ਸਭ ਤੋਂ ਮਹਾਨ ਪ੍ਰਾਪੇਗੰਡਾ ਫਿਲਮਾਂ ਵਿੱਚੋਂ ਇੱਕ ਮੰਨਿਆ ਜਾਂਦਾ ਹੈ। ਇਸਨੂੰ ਬਰਸਲਜ ਵਰਲਡ ਫੇਅਰ 1958 ਵਿੱਚ ਸਰਬ ਸਮਿਆਂ ਦੀਆਂ ਸਰਬੋਤਮ ਫਿਲਮਾਂ ਦੀ ਸੂਚੀ ਵਿੱਚ ਰੱਖਿਆ ਗਿਆ ਸੀ।
ਹਵਾਲੇ

ਸ਼੍ਰੇਣੀ:ਰੂਸੀ ਫਿਲਮਾਂ
ਰਾਂਗੇ ਰਾਘਵ

ਰਾਂਗੇ ਰਾਘਵ (रांगेय राघव) (17 ਜਨਵਰੀ 1923 – 12 ਸਤੰਬਰ 1962), ਹਿੰਦੀ ਦੇ ਉਨ੍ਹਾਂ ਵਿਸ਼ੇਸ਼ ਅਤੇ ਬਹੁਮੁਖੀ ਪ੍ਰਤਿਭਾਵਾਲੇ ਰਚਨਾਕਾਰਾਂ ਵਿੱਚੋਂ ਹਨ ਜੋ ਬਹੁਤ ਹੀ ਘੱਟ ਉਮਰ ਲੈ ਕੇ ਇਸ ਸੰਸਾਰ ਵਿੱਚ ਆਏ, ਲੇਕਿਨ ਥੋੜੀ ਉਮਰ ਵਿੱਚ ਹੀ ਇਕੱਠੇ ਨਾਵਲਕਾਰ, ਕਹਾਣੀਕਾਰ, ਨਿਬੰਧਕਾਰ, ਆਲੋਚਕ, ਨਾਟਕਕਾਰ, ਕਵੀ, ਇਤਹਾਸਵੇਤਾ ਅਤੇ ਰਿਪੋਰਤਾਜ ਲੇਖਕ ਦੇ ਰੂਪ ਵਿੱਚ ਖੁਦ ਨੂੰ ਸਥਾਪਿਤ ਕਰ ਦਿੱਤਾ, ਨਾਲ ਹੀ ਆਪਣੇ ਰਚਨਾਤਮਕ ਕੌਸ਼ਲ ਨਾਲ ਹਿੰਦੀ ਦੀ ਮਹਾਨ ਸਿਰਜਣਸ਼ੀਲਤਾ ਦੇ ਦਰਸ਼ਨ ਕਰਾ ਦਿੱਤੇ। ਆਗਰਾ ਵਿੱਚ ਜੰਮੇ ਰਾਂਗੇ ਰਾਘਵ ਨੇ ਹਿੰਦੀਤਰ ਭਾਸ਼ੀ ਹੁੰਦੇ ਹੋਏ ਵੀ ਹਿੰਦੀ ਸਾਹਿਤ ਦੇ ਵੱਖ ਵੱਖ ਧਰਾਤਲਾਂ ਉੱਤੇ ਯੁਗੀਨ ਸੱਚ ਵਿੱਚੋਂ ਉਪਜਿਆ ਮਹੱਤਵਪੂਰਣ ਸਾਹਿਤ ਉਪਲੱਬਧ ਕਰਾਇਆ। ਇਤਿਹਾਸਿਕ ਅਤੇ ਸਾਂਸਕ੍ਰਿਤਕ ਪਿੱਠਭੂਮੀ ਉੱਤੇ ਜੀਵਨੀਪਰਕ ਨਾਵਲਾਂ ਦਾ ਢੇਰ ਲਗਾ ਦਿੱਤਾ। ਕਹਾਣੀ ਦੇ ਰਵਾਇਤੀ ਢਾਂਚੇ ਵਿੱਚ ਬਦਲਾਓ ਲਿਆਂਦੇ ਹੋਏ ਨਵੇਂ ਕਥਾ ਪ੍ਰਯੋਗਾਂ ਦੁਆਰਾ ਉਸਨੂੰ ਮੌਲਕ ਕਲੇਵਰ ਵਿੱਚ ਫੈਲਿਆ ਨਿਯਮ ਦਿੱਤਾ। ਰਿਪੋਰਤਾਜ ਲਿਖਾਈ, ਜੀਵਨਚਰਿਤਾਤਮਕ ਨਾਵਲ ਅਤੇ ਮਹਾਂਯਾਤਰਾ ਕਥਾ ਦੀ ਪਰੰਪਰਾ ਪਾਈ। ਵਿਸ਼ੇਸ਼ ਕਥਾਕਾਰ ਦੇ ਰੂਪ ਵਿੱਚ ਉਨ੍ਹਾਂ ਦੀ ਸਿਰਜਨਾਤਮਕ ਸੰਪੰਨਤਾ ਉੱਤਰ-ਪ੍ਰੇਮਚੰਦ ਰਚਨਾਕਾਰਾਂ ਲਈ ਵੱਡੀ ਚੁਣੋਤੀ ਬਣੀ ।
ਰਚਨਾਵਾਂ
ਨਾਵਲ

* ਘਰੌਂਦਾ
* ਵਿਸ਼ਾਦ ਮਠ
* ਮੁਰਦੋਂ ਕਾ ਟੀਲਾ
* ਸੀਧਾ ਸਾਧਾ ਰਾਸਤਾ
* ਹੁਜੂਰ
* ਚੀਵਰ
* ਪ੍ਰਤਿਦਾਨ
* ਅੰਧੇਰੇ ਕੇ ਜੁਗਨੂ
* ਕਾਕਾ
* ਉਬਾਲ
* ਪਰਾਯਾ
* ਦੇਵਕੀ ਕਾ ਬੇਟਾ
* ਯਸ਼ੋਧਰਾ ਜੀਤ ਗਈ
* ਲੋਈ ਕਾ ਤਾਨਾ
* ਰਤਨਾ ਕੀ ਬਾਤ
* ਭਾਰਤੀ ਕਾ ਸਪੂਤ
* ਆਂਧੀ ਕੀ ਨਾਵੇਂ
* ਅੰਧੇਰੇ ਕੀ ਭੂਖ
* ਬੋਲਤੇ ਖੰਡਹਰ
* ਕਬ ਤਕ ਪੁਕਾਰੂੰ
* ਪਕਸ਼ੀ ਔਰ ਆਕਾਸ਼
* ਬੌਨੇ ਔਰ ਘਾਯਲ ਫੂਲ
* ਲਖਿਮਾ ਕੀ ਆਂਖੇਂ
* ਰਾਈ ਔਰ ਪਰ੍ਵਤ
* ਬੰਦੂਕ ਔਰ ਬੀਨ
* ਰਾਹ ਨ ਰੁਕੀ
* ਜਬ ਆਵੇਗੀ ਕਾਲੀ ਘਟਾ
* ਧੂਨੀ ਕਾ ਧੂਆਂ
* ਛੋਟੀ ਸੀ ਬਾਤ
* ਪਥ ਕਾ ਪਾਪ
* ਮੇਰੀ ਭਵ ਬਾਧਾ ਹਰੋ
* ਧਰਤੀ ਮੇਰਾ ਘਰ
* ਆਗ ਕੀ ਪ੍ਯਾਸ
* ਕਲਪਨਾ
* ਪ੍ਰੋਫੇਸਰ
* ਦਾਯਰੇ
* ਪਤਝਰ
* ਆਖਿਰੀ ਆਵਾਜ਼
ਕਹਾਣੀ ਸੰਗ੍ਰਹਿ

* ਸਾਮ੍ਰਾਜ੍ਯ ਕਾ ਵੈਭਵ
* ਦੇਵਦਾਸੀ
* ਸਮੁਦ੍ਰ ਕੇ ਫੇਨ
* ਅਧੂਰੀ ਮੂਰਤ
* ਜੀਵਨ ਕੇ ਦਾਨੇ
* ਅੰਗਾਰੇ ਨ ਬੁਝੇ
* ਐਯਾਸ਼ ਮੁਰਦੇ
* ਇਨਸਾਨ ਪੈਦਾ ਹੁਆ
* ਪਾਂਚ ਗਧੇ
* ਏਕ ਛੋਡ਼ ਏਕ
ਕਾਵਿ ਸੰਗ੍ਰਹਿ

* ਅਜੇਯ
* ਖੰਡਹਰ
* ਪਿਘਲਤੇ ਪੱਥਰ
* ਮੇਧਾਵੀ
* ਰਾਹ ਕੇ ਦੀਪਕ
* ਪਾਂਚਾਲੀ
* ਰੂਪਛਾਯਾ
; ਨਾਟਕ
* ਸਵਰਣਭੂਮੀ ਕੀ ਯਾਤ੍ਰਾ
* ਰਾਮਾਨੁਜ
* ਵਿਰੂਢ਼ਕ
ਰਿਪੋਰਤਾਜ

* ਤੂਫ਼ਾਨੋਂ ਕੇ ਬੀਚ
ਆਲੋਚਨਾ

* ਭਾਰਤੀਯ ਪੁਨਰਜਾਗਰਣ ਕੀ ਭੂਮਿਕਾ
* ਭਾਰਤੀਯ ਸੰਤ ਪਰੰਪਰਾ ਔਰ ਸਮਾਜ
* ਸੰਗਮ ਔਰ ਸੰਘਰਸ਼
* ਪ੍ਰਾਚੀਨ ਭਾਰਤੀਯ ਪਰੰਪਰਾ ਔਰ ਇਤਿਹਾਸ
* ਪ੍ਰਗਤਿਸ਼ੀਲ ਸਾਹਿਤ੍ਯ ਕੇ ਮਾਨਦੰਡ
* ਸਮੀਕਸ਼ਾ ਔਰ ਆਦਰਸ਼
* ਕਾਵ੍ਯ ਯਥਾਰਥ ਔਰ ਪ੍ਰਗਤੀ
* ਕਾਵ੍ਯ ਕਲਾ ਔਰ ਸ਼ਾਸਤਰ
* ਮਹਾਕਾਵ੍ਯ ਵਿਵੇਚਨ
* ਤੁਲਸੀ ਕਾ ਕਲਾ ਸ਼ਿਲਪ
* ਆਧੁਨਿਕ ਹਿੰਦੀ ਕਵਿਤਾ ਮੇਂ ਪ੍ਰੇਮ ਔਰ ਸ਼੍ਰਰੰਗਾਰ
* ਆਧੁਨਿਕ ਹਿੰਦੀ ਕਵਿਤਾ ਮੇਂ ਵਿਸ਼ਯ ਔਰ ਸ਼ੈਲੀ
* ਗੋਰਖਨਾਥ ਔਰ ਉਨਕਾ ਯੁਗ
ਪੁਰਸਕਾਰ

* ਹਿੰਦੁਸਤਾਨੀ ਅਕਾਦਮੀ ਪੁਰਸਕਾਰ (1947)
* ਡਾਲਮੀਆ ਪੁਰਸਕਾਰ (1954)
* ਉੱਤਰ ਪ੍ਰਦੇਸ਼ ਸ਼ਾਸਨ ਪੁਰਸਕਾਰ (1957 ਅਤੇ 1959)
* ਰਾਜਸਥਾਨ ਸਾਹਿਤ ਅਕਾਦਮੀ ਪੁਰਸਕਾਰ (1961)
* ਮਹਾਤਮਾ ਗਾਂਧੀ ਪੁਰਸਕਾਰ
ਹਵਾਲੇ

ਸ਼੍ਰੇਣੀ:ਹਿੰਦੀ ਲੇਖਕ
ਦ ਪ੍ਰਿੰਸ

ਦ ਪ੍ਰਿੰਸ (ਇਤਾਲਵੀ: Il Principe, ), ਪੁਨਰਜਾਗਰਣ ਕਾਲ ਦੇ ਇਟਲੀ ਦੀ ਇੱਕ ਪ੍ਰਮੁੱਖ ਸ਼ਖਸੀਅਤ, ਡਿਪਲੋਮੈਟ, ਇਤਿਹਾਸਕਾਰ, ਰਾਜਨੀਤਕ ਚਿੰਤਕ, ਸੰਗੀਤਕਾਰ ਅਤੇ ਨਾਟਕਕਾਰ ਨਿਕੋਲੋ ਮੈਕਿਆਵੇਲੀ ਦਾ ਲਿਖਿਆ ਰਾਜਨੀਤੀ ਵਿਗਿਆਨ ਅਤੇ ਵਿਵਹਾਰਕ ਰਾਜਨੀਤੀ ਦਾ ਮਹਾਨ ਗ੍ਰੰਥ ਹੈ। ਪੱਤਰਵਿਹਾਰ ਤੋਂ ਪਤਾ ਲੱਗਦਾ ਹੈ ਕਿ ਇਸ ਦਾ ਕੋਈ ਰੂਪ, ਲਾਤੀਨੀ ਟਾਈਟਲ, De Principatibus (ਰਿਆਸਤਾਂ ਬਾਰੇ) ਵਾਲਾ 1513 ਵਿੱਚ ਵੰਡਿਆ ਗਿਆ ਸੀ। ਪਰ, ਇਹਦਾ ਪ੍ਰਿੰਟ ਰੂਪ, ਮੈਕਿਆਵੇਲੀ ਦੀ ਮੌਤ ਤੋਂ ਪੰਜ ਸਾਲ ਬਾਅਦ 1532 ਤੱਕ ਜਾ ਕੇ ਪ੍ਰਕਾਸ਼ਿਤ ਹੋਇਆ। ਇਹ ਮੈਡੀਸੀ ਪੋਪ ਅਤੇ ਕਲੀਮੈਂਟ ਸੱਤਵੇਂ ਦੀ ਆਗਿਆ ਨਾਲ ਛਾਪਿਆ ਗਿਆ ਸੀ, ਪਰ "lਇਸ ਤੋਂ ਕਾਫੀ ਪਹਿਲਾਂ ਹੀ, ਦਰਅਸਲ ਖਰੜਾ ਰੂਪ ਸਾਹਮਣੇ ਆਉਣ ਤੋਂ ਹੀ ਉਸ ਦੀਆਂ ਲਿਖਤਾਂ ਬਾਰੇ ਵਾਦ-ਵਿਵਾਦ ਖੜਾ ਹੋ ਗਿਆ ਸੀ।"।
ਹਵਾਲੇ

ਸ਼੍ਰੇਣੀ:ਕਿਤਾਬਾਂ
ਤਿਭਾਗਾ ਅੰਦੋਲਨ

ਤਿਭਾਗਾ ਅੰਦੋਲਨ 1946 ਵਿੱਚ ਬੰਗਾਲ, (ਭਾਰਤ) ਦੀ ਕਿਸਾਨ ਸਭਾ (ਭਾਰਤੀ ਕਮਿਊਨਿਸਟ ਪਾਰਟੀ ਦੇ ਕਿਸਾਨ ਵਿੰਗ) ਦੇ ਸੱਦੇ ਉੱਤੇ ਕਿਸਾਨ ਅੰਦੋਲਨ ਸੀ। ਇਸ ਅੰਦੋਲਨ ਦੇ ਮੁੱਖ ਨਾਅਰੇ ਸਨ ਕਿ ਫਸਲ ਦੀ ਪੈਦਾਵਾਰ ਵਿੱਚੋਂ ਦੋ ਤਿਹਾਈ ਹਿੱਸਾ ਵਾਹੀਕਾਰ ਦਾ ਹੋਵੇ ਅਤੇ ਬੋਹਲ ਪਿੜਾਂ ਵਿੱਚ ਵੰਡੇ ਜਾਣ। ਇਸ ਤੋਂ ਪਹਿਲਾਂ ਜਾਗੀਰਦਾਰ ਵਾਹੀਕਾਰਾਂ ਤੋਂ ਫਸਲ ਦਾ ਅੱਧ ਵਸੂਲ ਕਰਦੇ ਸਨ ਅਤੇ ਸਾਰੀ ਫਸਲ ਜ਼ਮੀਦਾਰਾਂ ਦੇ ਵਿਹੜਿਆਂ ਵਿੱਚ ਵੰਡੀ ਜਾਂਦੀ ਸੀ ਅਤੇ ਉਹ ਮਨਮਰਜ਼ੀ ਨਾਲ ਆਪਣਾ ਹਿੱਸਾ ਰੱਖ ਲੈਂਦੇ ਸਨ।

ਜਦੋਂ ਕਿਸਾਨ ਸਭਾ ਦੇ ਇਹ ਨਾਅਰੇ ਪਿੰਡਾਂ ਵਿੱਚ ਗੂੰਜਣ ਲੱਗੇ ਅਤੇ ਕੀ ਥਾਂ ਹਿੰਸਕ ਰੂਪ ਅਖਤਿਆਰ ਕਰਨ ਲੱਗੇ ਤਾਂ ਜਾਗੀਰਦਾਰ ਪਿੰਡਾਂ ਨੂੰ ਛੱਡ ਕੇ ਭੱਜਣ ਲੱਗੇ। ਨਵੰਬਰ 1947 ਤੱਕ ਇਹ ਸੰਘਰਸ਼ ਠਾਕੁਰ ਗਾਉਂ, ਜਲਪਾਈਗੁੜੀ, ਰੰਗਪੁਰ, ਮਾਲਦਾ, ਮਿਦਨਾਪੁਰ ਅਤੇ ਮੈਮਨ ਸਿੰਘ ਜ਼ਿਲ੍ਹਿਆਂ ਤੱਕ ਫੈਲ ਚੁੱਕਿਆ ਸੀ। ਹੌਲੀ ਹੌਲੀ ਛੋਟੇ ਕਿਸਾਨ ਵੀ ਇਸ ਅੰਦੋਲਨ ਵਿੱਚ ਸ਼ਾਮਲ ਹੋਣ ਲੱਗ ਪਾਏ ਸਨ ਕਿਉਂਕਿ ਮੰਗਾਂ ਦਾ ਦਾਇਰਾ ਮੋਕਲਾ ਹੋ ਰਿਹਾ ਸੀ। ਇਥੋਂ ਤੱਕ ਕਿ 'ਜ਼ਮੀਨ ਕਾਸਤਕਾਰ ਦੀ' ਦਾ ਇਨਕਲਾਬੀ ਨਾਹਰਾ ਵੀ ਲੱਗਣ ਲੱਗ ਪਿਆ ਸੀ।
ਹਵਾਲੇ

ਸ਼੍ਰੇਣੀ:ਭਾਰਤ ਦਾ ਆਜ਼ਾਦੀ ਸੰਗਰਾਮ
ਸ਼੍ਰੇਣੀ:ਕਿਸਾਨ ਅੰਦੋਲਨ
ਇੱਕ ਪ੍ਰੇਮੀ ਦੇ ਪ੍ਰਵਚਨ: ਅੰਸ਼

ਇੱਕ ਪ੍ਰੇਮੀ ਦੇ ਪ੍ਰਵਚਨ: ਅੰਸ਼ (ਅੰਗਰੇਜੀ: A Lover's Discourse: Fragments-ਏ ਲਵਰ'ਸ ਡਿਸਕੋਰਸ: ਫਰੈਗਮੈਂਟਸ) (ਮੂਲ ਫਰਾਂਸੀਸੀ ਟਾਈਟਲ: Fragments d’un discours amoureux; 1977), ਫ਼ਰਾਂਸੀਸੀ ਸਾਹਿਤ-ਚਿੰਤਕ, ਆਲੋਚਕ, ਅਤੇ ਚਿਹਨ-ਵਿਗਿਆਨੀ ਰੋਲਾਂ ਬਾਰਥ ਦੀ ਰਚਨਾ ਹੈ ਜਿਸ ਵਿੱਚ ਅਜਿਹੇ ਅੰਸ਼ਾਂ ਦੀ ਸੂਚੀ ਹੈ ਜੋ ਇੱਕ ਪ੍ਰੇਮੀ ਦੇ ਦ੍ਰਿਸ਼ਟੀਕੋਣ ਨੂੰ ਪੇਸ਼ ਕਰਦੇ ਹਨ। ਇਨ੍ਹਾਂ ਵਿੱਚੋਂ ਕੁਝ ਸਾਹਿਤ ਵਿੱਚੋਂ ਲਏ ਗਏ ਹਨ ਅਤੇ ਕੁਝ ਉਸਦੇ ਆਪਣੇ ਦਾਰਸ਼ਨਿਕ ਚਿੰਤਨ ਵਿੱਚੋਂ ਹਨ। ਬਾਰਥ ਉਹਨਾਂ ਨੂੰ "ਰੂਪਕ" (figures)—ਜੈਸਚਰਸ ਆਫ਼ ਦ ਲਵਰ ਐਟ ਵਰਕ (gestures of the lover at work) ਕਹਿੰਦਾ ਹੈ।
ਹਵਾਲੇ

ਸ਼੍ਰੇਣੀ:ਰੋਲਾਂ ਬਾਰਥ ਦੀਆਂ ਕਿਤਾਬਾਂ
ਇਵਾਨ ਇਲੀਅਚ ਦੀ ਮੌਤ

ਇਵਾਨ ਇਲੀਅਚ ਦੀ ਮੌਤ (, ਸਮੇਰਤ' ਇਵਾਨਾ ਇਲੀਚਾ), ਲਿਉ ਤਾਲਸਤਾਏ ਦਾ ਲਿਖਿਆ ਅਤੇ 1886 ਵਿੱਚ ਪਹਿਲੀ ਵਾਰ ਛਪਿਆ ਛੋਟਾ ਨਾਵਲ ਹੈ। ਇਹ ਉਸ ਦੀ 1870ਵਿਆਂ ਦੀ ਉਹਦੀ ਧਰਮ ਬਦਲੀ ਤੋਂ ਜਲਦੀ ਮਗਰੋਂ ਲਿਖੇ ਗਲਪ ਦੇ ਸ਼ਾਹਕਾਰਾਂ ਵਿੱਚੋਂ ਇੱਕ ਹੈ।
ਕਹਾਣੀ

ਇਹ ਨਾਵਲ 19ਵੀਂ ਸਦੀ ਦੇ ਰੂਸ ਵਿੱਚ ਇੱਕ ਉੱਚ ਅਦਾਲਤ ਦੇ ਜੱਜ ਦੀ, 45 ਸਾਲ ਦੀ ਉਮਰ ਵਿੱਚ ਹੋਈ ਮੌਤ ਦੀ ਕਹਾਣੀ ਕਹਿੰਦਾ ਹੈ। ਨਾਵਲ ਦੀ ਸ਼ੁਰੂਆਤ ਵਿੱਚ ਕੁਝ ਅਧਿਕਾਰੀ ਆਪਣੇ ਸਾਥੀ, ਇਵਾਨ ਇਲੀਅਚ ਗੋਲੋਵਿਨ ਦੀ ਮੌਤ ਦੀ ਖਬਰ ਬਾਰੇ ਚਰਚਾ ਕਰ ਰਹੇ ਹਨ।

ਸਮਾਜ ਵਿੱਚ ਆਪਣੇ ਪਰਵਾਰ ਦੀ ਬਿਹਤਰ ਸਥਿਤੀ ਨੂੰ ਦਰਸਾਉਣ ਦੇ ਉਦੇਸ਼ ਨਾਲ ਆਪਣੇ ਨਵੇਂ ਘਰ ਵਿੱਚ ਪਰਦੇ ਲਟਕਾਉਂਦੇ ਹੋਏ ਇਵਾਨ ਇਲੀਅਚ ਦੀ ਬੱਖੀ ਵਿੱਚ ਜਖਮ ਹੋ ਜਾਂਦਾ ਹੈ। ਉਹ ਆਪਣੀ ਪਤਨੀ ਦੇ ਨਾਲ ਭਿਆਨਕ ਸੰਬੰਧ ਹੁੰਦੇ ਹੋਏ ਵੀ ਅੱਛਾ ਸੁਹਣਾ ਲੱਗਦਾ ਜੀਵਨ ਜੀਓ ਰਿਹਾ ਸੀ। ਕੁਝ ਹਫ਼ਤਿਆਂ ਦੇ ਅੰਦਰ ਹੀ, ਉਸ ਨੂੰ ਆਪਣੇ ਮੂੰਹ ਵਿੱਚ ਇੱਕ ਅਜੀਬ ਸਵਾਦ ਆਉਣ ਲੱਗ ਪਿਆ ਅਤੇ ਬੱਖੀ ਵਿੱਚ ਨਿਰੰਤਰ ਦਰਦ ਰਹਿਣ ਲੱਗਾ। ਕਈ ਮਹਿੰਗੇ ਡਾਕਟਰਾਂ ਨਾਲ ਸਲਾਹ-ਮਸ਼ਵਰਾ ਕੀਤਾ ਗਿਆ, ਲੇਕਿਨ ਉਹ ਅੰਤੜੀ ਰੋਗ ਅਤੇ ਤਰਦੇ ਗੁਰਦਿਆਂ ਦੇ ਬਾਰੇ ਅਸਪਸ਼ਟ ਜਿਹੀਆਂ ਗੱਲਾਂ ਕਰਨ ਤੋਂ ਅੱਗੇ, ਕੁਝ ਨਹੀਂ ਸਮਝਾ ਸਕਦੇ ਅਤੇ ਨਾ ਹੀ ਉਸ ਦਾ ਇਲਾਜ ਕਰ ਸਕਦੇ ਹਨ, ਅਤੇ ਇਹ ਛੇਤੀ ਹੀ ਸਪਸ਼ਟ ਹੋ ਜਾਂਦਾ ਹੈ ਕਿ ਇਵਾਨ ਇਲੀਅਚ ਮਰ ਰਿਹਾ ਹੈ। ਉਸ ਦੀ ਤਸ਼ਖ਼ੀਸ ਦੇ ਸਾਹਮਣੇ ਆਉਣ ਤੇ, ਇਵਾਨ ਆਪਣੀ ਬਿਪਤਾ ਦੀ ਸਥਿਤੀ ਦੇ ਇਲਾਜ ਲਈ ਹਰ ਕੋਸ਼ਿਸ਼ ਕਰਦਾ ਹੈ। ਫਿਰ ਉਸ ਦਾ ਦਰਦ ਇੰਨਾ ਤੀਬਰ ਹੋ ਜਾਂਦਾ ਹੈ ਕਿ ਉਹ ਕੰਮ ਬੰਦ ਕਰਨ ਲਈ ਮਜਬੂਰ ਹੋ ਜਾਂਦਾ ਹੈ ਅਤੇ ਬਾਕੀ ਦੇ ਦਿਨ ਬਿਸਤਰੇ ਵਿੱਚ ਬਿਤਾਉਣੇ ਪੈਂਦੇ ਹਨ। ਉਹ ਮੌਤ ਦੇ ਖੌਫ਼ ਨਾਲ ਜੂਝਦਾ ਹੈ, ਅਤੇ ਮਹਿਸੂਸ ਕਰਦਾ ਹੈ ਕਿ ਹਾਲਾਂਕਿ ਉਸ ਨੂੰ ਇਸ ਬਾਰੇ ਪਤਾ ਹੈ, ਪਰ ਇਹ ਉਸ ਦੀ ਪਕੜ ਹੀ ਨਹੀਂ ਆਉਂਦਾ।
ਹਵਾਲੇ

ਸ਼੍ਰੇਣੀ:ਤਾਲਸਤਾਏ ਦੇ ਨਾਵਲ
ਜੁਨੈਦ ਬਗਦਾਦੀ

ਜੁਨੈਦ ਬਗਦਾਦੀ () ਮੁਢਲੇ ਫ਼ਾਰਸੀ ਮੁਸਲਮਾਨ ਸੂਫ਼ੀ ਸੰਤਾਂ ਵਿੱਚੋਂ ਇੱਕ ਸੀ ਅਤੇ ਅਨੇਕ ਸੂਫ਼ੀ ਸੰਪ੍ਰਦਾਵਾਂ ਦੀ ਸੁਨਹਿਰੀ ਜੰਜੀਰ ਦੀ ਕੇਂਦਰੀ ਕੜੀ ਸੀ। ਜੁਨੈਦ ਆਪਣੀ ਸਾਰੀ ਰੂਹਾਨੀ ਉਮਰ ਦੌਰਾਨ ਬਗਦਾਦ ਵਿੱਚ ਪੜ੍ਹਾਉਂਦਾ ਰਿਹਾ ਅਤੇ ਕੇਂਦਰੀ ਸੂਫ਼ੀ ਸਿਧਾਂਤ ਤਿਆਰ ਕਰਨ ਵਿੱਚ ਉਹਦਾ ਮਹੱਤਵਪੂਰਨ ਰੋਲ ਸੀ। ਉਸ ਤੋਂ ਪਹਿਲਾਂ ਬਸਰਾ ਦੇ ਹਸਨ ਵਾਂਗ ਉਹਦੇ ਵਿਦਿਆਰਥੀ ਅਤੇ ਸ਼ਾਗਿਰਦ ਉਸਨੂੰ ਬਹੁਤ ਪ੍ਰੇਮ ਕਰਦੇ ਸਨ। ਦੂਜੇ ਸੰਤ ਲੋਕ ਉਹਦਾ ਹਵਾਲਾ ਦਿੰਦੇ ਸਨ। ਸੂਫ਼ੀ ਮੱਤ ਵਿੱਚ ਉਹਦੀ ਅਹਿਮੀਅਤ ਕਰ ਕੇ, ਜੁਨੈਦ ਨੂੰ ਬਹੁਤ ਵਾਰੀ "ਸੁਲਤਾਨ" ਕਿਹਾ ਜਾਂਦਾ ਸੀ।
ਹਵਾਲੇ

ਸ਼੍ਰੇਣੀ:ਸੂਫ਼ੀ ਸੰਤ
ਖੰਘ

ਖੰਘ ਫੇਫੜੇ ਤੇ ਵੱਡੀ ਸਾਹ ਨਲੀ ਵਿੱਚੋ ਬਲਗਮ, ਰੋਗਾਣੂ, ਵਾਇਰਸ ਅਤੇ ਪਰੇਸ਼ਾਨ ਕਰਨ ਵਾਲੇ ਤੱਤਾਂ ਨੂੰ ਸਾਫ਼ ਕਰਨ ਦਾ ਢੰਗ ਹੈ। ਰਹੀਆਂ ਰੁਕਾਵਟਾ ਬਲਗਮ ਇਹ ਕੁਦਰਤੀ ਢੰਗ ਹੈ। ਖੰਘ ਦੀ ਅਵਾਜ਼ ਗਿੱਲੀ, ਖ਼ੁਸ਼ਕ ਕੁਤੇ ਖੰਘ ਵਰਗੀ ਹੋ ਸਕਦੀ ਹੈ।
ਕਾਰਨ

ਸਾਹ ਨਲੀ ਵਿੱਚ ਰੋਗਾਣੁ ਤੇ ਵਾਇਰਸ ਦੀ ਲਾਗ ਜਿਵੇਂ ਕਿ ਸਰਦੀ ਜੁਕਾਮ ਆਦਿ।
ਹਵਾ ਦਾ ਪ੍ਰਦੂਸਣ ਤੇ ਸਿਗਰਟਨੋਸ਼ੀ ਆਦਿ। ਕੰਨਾ ਵਿੱਚ ਲਾਗ ਲਗਣੀ ਜਿਵੇਂ ਕਿ ਸਾਇਨਸ ਤੇ ਨਮੂਨੀਆ ਆਦਿ।
ਵਰਗੀਕਰਣ

ਖੰਘ ਦਾ ਵਰਗੀਕਰਣ ਅਵਾਜ਼ ਤੇ ਖੰਘ ਕਿੰਨ੍ਹਾ ਸਮ੍ਹਾ ਰਹਿੰਦੀ ਹੈ। ਉਸ ਅਨੁਸਾਰ ਕੀਤਾ ਜਾਂਦਾ ਹੈ।

ਤੀਬਰ ਖੰਘ ਜੋ ਦੋ ਹਫ਼ਤਿਆ ਤੋਂ ਘੱਟ ਰਹਿੰਦੀ ਹੈ।
ਦਾਇਮੀ ਖੰਘ ਜੋ ਚਾਰ ਹਫ਼ਤਿਆ ਤੋਂ ਵੱਧ ਰਹਿੰਦੀ ਹੈ।
ਹਵਾਲੇ

ਸ਼੍ਰੇਣੀ:ਸਾਹ ਪ੍ਰਣਾਲੀ ਦੇ ਰੋਗ
ਬਾਬਾ ਤਾਹਿਰ

ਬਾਬਾ ਤਾਹਿਰ, (ਜਾਂ ਬਾਬਾ ਤਾਹਰ) () ਗਿਆਰਵੀਂ ਸਦੀ ਦਾ ਫ਼ਾਰਸੀ ਕਵੀ ਅਤੇ ਇਰਾਨੀ ਫਕੀਰ ਸੀ। ਬਹੁਤੇ ਰਵਾਇਤੀ ਸਰੋਤ ਉਹਦੀ ਬੋਲੀ ਨੂੰ ਲੋਰੀ ਕਹਿੰਦੇ ਹਨ, ਜਦਕਿ, ਉਸ ਤੋਂ ਵੀ ਪਹਿਲਾਂ ਤੋਂ ਇਸ ਕਿਸਮ ਦੀ ਕਵਿਤਾ ਲਈ ਸਾਂਝੇ ਤੌਰ 'ਤੇ ਫਾਹਿਲਾਵੀਅਤ ਨਾਮ ਪ੍ਰਚਲਿਤ ਰਿਹਾ ਹੈ। ਐਪਰ ਰੂਬੇਨ ਅਬ੍ਰ੍ਰਾਹਮੀਅਨ ਨੇ ਇਸ ਦੀ ਵਰਤਮਾਨ ਸਮੇਂ ਵਿੱਚ ਇਰਾਨ ਦੇ ਹਮਾਦਾਨ ਸੂਬੇ ਦੇ ਯਹੂਦੀਆਂ ਦੀ ਇੱਕ ਉਪਭਾਸ਼ਾ ਨਾਲ ਨੇੜਲੀ ਸਾਂਝ ਦਾ ਪਤਾ ਲਾਇਆ ਹੈ।
ਕਾਵਿ-ਨਮੂਨਾ

ਮੂਲ ਪਹਿਲਵੀ ਪਾਠ:

مگر شیر و پلنگی ای دل ای دل
به مو دایم بجنگی ای دل ای دل
اگر دستم فتی خونت وریژم
بوینم تا چه رنگی ای دل ای دل

ਮੂਲ ਪਹਿਲਵੀ ਪਾਠ ਗੁਰਮੁਖੀ ਵਿੱਚ:

ਮਗਰ ਸ਼ੇਰ ਓ ਪਲੰਗੀ ਐ ਦਿਲ ਐ ਦਿਲ
ਬ ਮੋ ਦਾਇਮ ਬਜੰਗੀ ਐ ਦਿਲ ਐ ਦਿਲ
ਅਗਰ ਦਸਤਮ ਫ਼ਤੀ ਖ਼ੂਨਤ ਵਰੀਜ਼ਮ
ਬਵੀਨਮ ਤਾ ਚਿ ਰੰਗੀ ਐ ਦਿਲ ਐ ਦਿਲ

ਪੰਜਾਬੀ ਅਨੁਵਾਦ:

ਸ਼ੇਰ ਹੈਂ ਤੂੰ ਕੋਈ ਕਿ ਬਘੇਰਾ ਐ ਦਿਲ ਐ ਦਿਲ
ਹਰ ਦਮ ਲੜਦਾ ਰਹੇਂ ਕਿ ਮੇਰੇ ਨਾਲ ਐ ਦਿਲ ਐ ਦਿਲ
ਅਗਰ ਮੇਰੇ ਹੱਥ ਆ ਗਿਉਂ ਤਾਂ ਖੂਨ ਬਹਾ ਦਿਆਂਗਾ
ਦੇਖਣ ਲਈ ਇਹਦਾ ਰੰਗ ਕਿਹੜਾ ਐ ਦਿਲ ਐ ਦਿਲ
ਹਵਾਲੇ

ਸ਼੍ਰੇਣੀ:ਫ਼ਾਰਸੀ ਕਵੀ
ਅਲੀ ਬਾਬਾ

ਅਲੀ ਬਾਬਾ ( ) ਮਧਕਾਲੀ ਅਰਬੀ ਸਾਹਿਤ ਵਿੱਚ ਇੱਕ ਪਾਤਰ ਹੈ। ਅਲੀ ਬਾਬਾ ਅਤੇ ਚਾਲੀ ਚੋਰ () ਕਹਾਣੀ ਵਿੱਚ ਉਹ ਮੁੱਖ ਪਾਤਰ ਹੈ।

ਕਹਾਣੀ ਵਿੱਚ ਅਲੀ ਬਾਬਾ ਇੱਕ ਗਰੀਬ ਲੱਕੜਹਾਰਾ ਹੈ। ਉਹ ਇੱਕ ਦਿਨ ਜੰਗਲ ਵਿੱਚ ਡਾਕੂਆਂ ਦੇ ਸਰਦਾਰ ਨੂੰ ਇੱਕ ਵੱਡੀ ਚੱਟਾਨ ਅੱਗੇ ਖੜ੍ਹ ਕੇ ‘ਖੁੱਲ੍ਹ ਜਾ ਸਿਮ ਸਿਮ` ਕਹਿਣ ਨਾਲ ਗੁਫ਼ਾ ਦਰਵਾਜ਼ਾ ਖੁੱਲ੍ਹਦਾ ਦੇਖ ਲੈਂਦਾ ਹੈ। ਲੁੱਟ ਦਾ ਮਾਲ ਗੁਫ਼ਾ ਅੰਦਰ ਸਾਂਭਣ ਉੱਪਰੰਤ ਡਾਕੂ ਸਰਦਾਰ ‘ਬੰਦ ਹੋ ਜਾ ਸਿਮ ਸਿਮ`ਕਹਿੰਦਾ ਹੈ ਤਾਂ ਦਰਵਾਜ਼ਾ ਬੰਦ ਹੋ ਜਾਂਦਾ ਹੈ। ਅਲੀ ਬਾਬਾ ਨੂੰ ਇਸ ਰਾਜ਼ ਦਾ ਪਤਾ ਚੱਲ ਜਾਣ ਦਾ ਪਤਾ ਲੱਗ ਜਾਂਦਾ ਹੈ, ਅਤੇ ਉਹ ਅਲੀ ਬਾਬਾ ਨੂੰ ਮਾਰਨ ਦੀ ਸਾਜਿਸ਼ ਰਚਦੇ ਹਨ। ਪਰ ਅਲੀ ਬਾਬਾ ਦੀ ਵਫ਼ਾਦਾਰ ਗ਼ੁਲਾਮ-ਕੁੜੀ ਉਹਨਾਂ ਦੀ ਸਾਜਿਸ਼ ਤਾੜ ਲੈਂਦੀ ਹੈ ਅਤੇ ਇਸਨੂੰ ਨਾਕਾਮ ਕਰ ਦਿੰਦੀ ਹੈ; ਅਲੀ ਬਾਬਾ ਉਸ ਦਾ ਵਿਆਹ ਆਪਣੇ ਪੁੱਤਰ ਨਾਲ ਕਰ ਦਿੰਦਾ ਹੈ।
ਗੈਲਰੀ


File:Robida Alibaba page8et9.jpg|ਚਾਲੀ ਚੋਰ
File:Robida - Ali-baba page6.jpg|ਚਾਲੀ ਚੋਰ ਕਾਸਿਮ ਨੂੰ ਮਾਰਦੇ ਹੋਏ
File:Robida - Ali-baba page12.jpg|ਚਾਲੀ ਚੋਰਾਂ 'ਚੋਂ ਇੱਕ ਜਣਾ ਅਲੀ ਬਾਬਾ ਦਾ ਘਰ ਲਭਦਾ ਹੋਇਆ
File:Robida - Ali-baba page11.jpg|ਚਾਲੀ ਚੋਰਾਂ 'ਚੋਂ ਇੱਕ ਜਣਾ ਅਲੀ ਬਾਬਾ ਦੇ ਘਰ ਦੇ ਦਰ ਤੇ ਨਿਸ਼ਾਨ ਲਾਉਂਦੇ ਹੋਏ
File:Robida - Ali-baba page7.jpg|ਮੋਰਜੀਆਨਾ ਮੁਸਤਫ਼ਾ ਮੋਚੀ ਨੂੰ ਮਿਹਨਤਾਨਾ ਦੇ ਰਹੀ ਹੈ
File:Robida - Ali-baba page13.jpg|ਮੋਰਜੀਆਨਾ ਚਾਲੀ ਚੋਰਾਂ ਵਾਲੇ ਮੱਟਾਂ ਵਿੱਚ ਉਬਲਦਾ ਤੇਲ ਪਾਉਂਦੀ ਹੋਈ।
File:Robida - Ali-baba page4.jpg| ਅਲੀ ਬਾਬਾ ਖੁੱਲ੍ਹ ਜਾ ਸਿਮ ਸਿਮ ਗੁਫ਼ਾ ਵਿੱਚੋਂ ਲਿਆਂਦੇ ਗਹਿਣੇ ਮੋਰਜੀਆਨਾ ਨੂੰ ਭੇਟ ਕਰ ਰਿਹਾ ਹੈ


ਸ਼੍ਰੇਣੀ:ਅਰਬੀ ਸਾਹਿਤ